Avis juridique important

|

32000D0545

2000/545/ΕΚ: Απόφαση του Ευρωπαϊκού Κοινοβουλίου, της 6ης Ιουλίου 2000, σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1998: Τμήμα Ι - Ευρωπαϊκό Κοινοβούλιο/Παράρτημα Διαμεσολαβητής

Επίσημη Εφημερίδα αριθ. L 234 της 16/09/2000 σ. 0020 - 0023

Απόφαση του Ευρωπαϊκού Κοινοβουλίουτης 6ης Ιουλίου 2000σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1998: Τμήμα Ι - Ευρωπαϊκό Κοινοβούλιο/Παράρτημα Διαμεσολαβητής(2000/545/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,Έχοντας υπόψη τον κανονισμό του, και συγκεκριμένα το άρθρο 184 παράγραφος 3,Έχοντας υπόψη το άρθρο 77 του δημοσιονομικού κανονισμού και το άρθρο 13 των εσωτερικών κανόνων για την εκτέλεση του προϋπολογισμού του Ευρωπαϊκού Κοινοβουλίου,Έχοντας υπόψη το ψήφισμά του της 13ης Απριλίου 2000 με θέμα την αναβολή της χορηγήσεως απαλλαγής όσον αφορά την εκτέλεση του γενικού προϋπολογισμού για το οικονομικό έτος 1998 - Τμήμα Ι - Ευρωπαϊκό Κοινοβούλιο/Παράρτημα Διαμεσολαβητής [SEC(1999) 414 - C5-0008/1999 - 1999/2051(DEC)],Έχοντας υπόψη τις πληροφορίες που παρέσχε ο Γενικός Γραμματέας του ανταποκρινόμενος στις ακριβείς εντολές που περιέχονται στην παράγραφο 33 του ως άνω ψηφίσματος,Έχοντας υπόψη το ότι η χορήγηση απαλλαγής έχει συνδεθεί με τη χρηματοδότηση των πολιτικών ομάδων και κομμάτων, θέμα το οποίο υπερβαίνει τα όρια του πεδίου διοικητικής αρμοδιότητας του Γενικού Γραμματέα,Έχοντας υπόψη την έκθεση της επιτροπής ελέγχου του προϋπολογισμού (Α5-0189/2000),1. Υπενθυμίζει ότι:α) τα ποσοτικά στοιχεία με τα οποία κλείνουν οι λογαριασμοί του θεσμικού οργάνου για το οικονομικό έτος 1998 εγκρίθηκαν στο πλαίσιο του ως άνω ψηφίσματος της 13ης Απριλίου 2000·β) το ως άνω ψήφισμα ανέθετε στον Γενικό Γραμματέα να προβεί σε διάφορες ενέργειες με στόχο τη βελτίωση της οικονομικής και διοικητικής διαχειρίσεως στο Κοινοβούλιο, μεταξύ των οποίων στις ακόλουθες εντός δεσμευτικής προθεσμίας:- μέχρι την 1η Ιουνίου 2000 υποβολή συγκεκριμένων μέτρων προκειμένου να αντιστραφεί η τάση αυξήσεως της έκτακτης διαδικασίας της άμεσης αναθέσεως, διαδικασίας που πρέπει να αντικατασταθεί από την προκήρυξη διαγωνισμών, συμπεριλαμβανομένων μέτρων για την εκπαίδευση και βελτίωση των δεξιοτήτων του προσωπικού του Κοινοβουλίου που συμμετέχει στην ανάθεση συμβάσεων·- μέχρι την 1η Ιουνίου 2000 ενημέρωση της Επιτροπής Ελέγχου του Προϋπολογισμού σχετικά με τις προόδους που έχουν επιτευχθεί όσον αφορά την καθιέρωση του νέου συστήματος τηρήσεως της καταστάσεως αποθεμάτων·- μέχρι την 30ή Ιουνίου 2000 υποβολή εκθέσεως σχετικά με τα συμπεράσματα της διαδικασίας μεταρρυθμίσεων που λαμβάνει χώρα στην Επιτροπή αναφορικά με την πολιτική προσωπικού·- μέχρι την 1η Ιουλίου 2000 το Προεδρείο να αναφέρει τις δυνατότητες για ένα ακριβές σχέδιο δράσεως και χρηματοδοτήσεως, ιδίως όσον αφορά το κτίριο Louise Weiss στο Στρασβούργο, συμπεριλαμβανομένης μιας νομικής αξιολογήσεως λαμβανομένου υπόψη του σταδίου των διαπραγματεύσεων·- εγκαίρως πριν από την πρώτη ανάγνωση του σχεδίου προϋπολογισμού για το 2001 υποβολή εκθέσεως, στην οποία θα εξετάζεται κατά πόσο είναι σκόπιμο να ανατεθεί στο Ευρωπαϊκό Κοινοβούλιο η αποκλειστική ευθύνη για την διαχείριση των εξωτερικών συνεργατών-διερμηνέων που αυτό χρειάζεται·γ) ζήτησε από το Ελεγκτικό Συνέδριο:- μια ταχεία γνωμοδότηση σχετικά με το κατά πόσο η επιλεγείσα μέθοδος για τη χρηματοδότηση του κτιρίου Altiero Spinelli μπορεί, υπό το φως των τροποποιήσεων που έχουν εν τω μεταξύ επέλθει στο δημοσιονομικό κανονισμό και των διατάξεων για την ανάθεση δημοσίων συμβάσεων παροχής υπηρεσιών, να εφαρμοσθεί σε μελλοντικά σχέδια·- μια ειδική έκθεση σχετικά με την πρακτική που εφαρμόζεται κατά την ανάθεση συμβάσεων για τη φύλαξη του κτιρίου του ΕΚ, συμπεριλαμβανομένου του ελέγχου της οικονομικότητάς της·δ) το προαναφερθέν ψήφισμα στην παράγραφο 33 ανέμενε πριν από τη χορήγηση της απαλλαγής τις ακόλουθες πληροφορίες και δράσεις:- την υποβολή σχεδίου δράσεως για την δραστική μείωση του αριθμού των περιορισμένων διαγωνισμών και άμεσων αναθέσεων·- την ολοκλήρωση και υποβολή της καταστάσεως αποθεμάτων·- την ενημέρωση των αρμοδίων οργάνων σχετικά με την πρόοδο των εν εξελίξει πειθαρχικών διαδικασιών και ιδίως των διαδικασιών που αφορούν υποθέσεις οι οποίες έχουν χαθεί στο Δικαστήριο·- πρόταση για μια μακροπρόθεσμη πολιτική ακινήτων, συμπεριλαμβανομένης της χρηματοδοτήσεως νέων επενδύσεων και των πιθανών συνολικών δαπανών καθώς και σχέδιο δράσεως για την αποφυγή συμβατικών υποχρεώσεων, οι οποίες περιορίζουν τις δυνατότητες του Ευρωπαϊκού Κοινοβουλίου να εφαρμόζει δημόσιους διαγωνισμούς·- την υποβολή χρονοδιαγράμματος για τη διοικητική μεταρρύθμιση του Ευρωπαϊκού Κοινοβουλίου·- ότι οι εγκριθείσες νέες συμβάσεις για την ασφάλεια και φύλαξη των κτιρίων στο Στρασβούργο θα είναι σύμφωνες με τις ισχύουσες διατάξεις και ιδίως αυτές που αφορούν τις προκηρύξεις διαγωνισμών·- ότι οι πολιτικές ομάδες, υπό το φως της τελικής εκθέσεως του Ελεγκτικού Συνεδρίου για τις δαπάνες των πολιτικών ομάδων, θα λάβουν εντός δύο μηνών από την υποβολή της εκθέσεως αυτής συγκεκριμένα μέτρα για την άρση των ελλείψεων που έχουν εντοπισθεί.2. Σημειώνει τις πληροφορίες που τέθηκαν στη διάθεση της Επιτροπής Ελέγχου του Προϋπολογισμού και περιγράφουν τις ενέργειες που έγιναν και τις δεσμεύσεις που ανελήφθησαν, στοιχεία βάσει των οποίων πρέπει να καταστεί δυνατή η αποτελεσματικότερη χρήση των πιστώσεων που προορίζονται για το θεσμικό όργανο· θεωρεί ότι επαληθεύτηκε η εκτίμησή του ότι η αναβολή της απαλλαγής για το 1998 είχε εποικοδομητική επίδραση και παρακίνησε τη διοίκηση του Ευρωπαϊκού Κοινοβουλίου να καταβάλει μεγαλύτερες προσπάθειες για την αποτελεσματικότερη χρήση των χρημάτων των φορολογουμένων.3. Αναθέτει στην Επιτροπή Ελέγχου του Προϋπολογισμού, κατά την εξέταση της απαλλαγής για το 1999, να επανέλθει στα κεντρικά θέματα που τέθηκαν σε σχέση με την αναβολή της απαλλαγής για το 1998: αδυναμίες των διαδικασιών ανάθεσης συμβάσεων, κτηριακή πολιτική, πολιτική προσωπικού και απογραφή.Συνθήκες ανταγωνισμού στην ανάθεση συμβάσεων4. Σημειώνει το σχέδιο δράσεως για να διευκολυνθεί η εντός πλαισίου ανταγωνισμού ανάθεση έργων δι' υποβολής προσφορών βάσει των όρων που ορίζουν οι εν ισχύι κανόνες· ζητεί τον βέλτιστο σχεδιασμό των αναθέσεων συμβάσεων και αναμένει αυστηρή παρακολούθηση του εν λόγω σχεδιασμού καθώς επίσης και τη θέσπιση διοικητικών μέτρων που θα καταστήσουν τούτο δυνατόν· υπενθυμίζει ότι ο ελεύθερος ανταγωνισμός μεταξύ των προσφερόντων αγαθά και υπηρεσίες συγκαταλέγεται στις θεμελιώδεις αρχές του κοινοτικού δικαίου, ότι το Κοινοβούλιο θα πρέπει στον τομέα αυτό να δώσει το καλό παράδειγμα και ότι για το λόγο αυτό δεν θα πρέπει να πραγματοποιούνται στο μέλλον συμβάσεις κατ' ανάθεσιν παρά μόνο σε εξαιρετικές περιπτώσεις, πράγμα το οποίο άλλωστε ρητώς ορίζεται στο δημοσιονομικό κανονισμό· ζητεί να εκπονηθεί έκθεση σχετικά με το στάδιο υλοποίησης και να πραγματοποιηθεί μια πρώτη αξιολόγηση μέχρι την 31η Ιανουαρίου 2001.5. Υποστηρίζει θερμώς την ιδέα διοργανικής συνεργασίας όσον αφορά την ανάθεση συμβάσεων, όποτε τούτο είναι δυνατόν· εγκρίνει την εκφρασθείσα πρόθεση εκ μέρους του Γενικού Γραμματέα να προβεί στις απαραίτητες ενέργειες προς τούτο σε συνεργασία με τους ομολόγους του· αναμένει να παρασχεθούν ακριβείς πληροφορίες από τον λογαριασμό διαχειρίσεως και τον δημοσιονομικό ισολογισμό, συμπεριλαμβανομένων συγκρίσιμων στατιστικών στοιχείων από τα ποικίλα θεσμικά όργανα και συμβουλευτικά σώματα, προς όφελος της αυξήσεως του ανταγωνισμού και της προστασίας των οικονομικών συμφερόντων της Ενώσεως.Απογραφή6. Καλεί την αρμόδιά του επιτροπή να συνεχίσει να παρακολουθεί προσεκτικά τη διεξαγωγή της απογραφής και να εξετάσει κατά πόσον το νέο σύστημα για τη διαχείριση των υπαρχόντων του Κοινοβουλίου (ELS) εφαρμόζεται κανονικά και αποτελεσματικά· ζητεί ο λογαριασμός διαχειρίσεως και ο δημοσιονομικός ισολογισμός εκάστου οικονομικού έτους να περιγράφουν λεπτομερώς τη διαρκή απογραφή υλικού· αναμένει συγκεκριμένα ότι στον λογαριασμό διαχειρίσεως και τον δημοσιονομικό ισολογισμό 2000 θα δηλώνεται η ολοκλήρωση των μέτρων τα οποία εξακολουθούν να εκκρεμούν· αναμένει τη λήψη μέτρων τα οποία θα διασφαλίσουν μια εφαρμογή που ανταποκρίνεται στο νέο σύστημα.7. Καλεί το Γενικό Γραμματέα να αναλάβει πρωτοβουλία με τους ομολόγους του για την έγκριση κανόνων που να διέπουν τη διαχείριση της απογραφής σε διοργανική βάση, συμπεριλαμβανομένων και κοινών κανόνων για την απόσβεση της αξίας υλικού.Πειθαρχικές διαδικασίες8. Λαμβάνει υπόψη του την ανακοίνωση του Γενικού Γραμματέα ότι επί του παρόντος δεν εκκρεμούν πειθαρχικές διαδικασίες στη διοίκηση του προσωπικού· χαιρετίζει το γεγονός ότι το Προεδρείο ήδη από την 1η Δεκεμβρίου 1999, δηλαδή ήδη προ των συζητήσεων για την απαλλαγή 1998, ξεκίνησε κατόπιν προτάσεως του Γενικού Γραμματέα διοικητική εξέταση· λαμβάνει υπόψη του την απόφαση του Προεδρείου της 13ης Ιουνίου 2000, σύμφωνα με την οποία, σε σχέση με την υπόθεση Frederiksen, δεν μπορούν να εγερθούν απαιτήσεις εξ αναγωγής βάσει του άρθρου 22 του Κανονισμού Υπηρεσιακής Καταστάσεως· λαμβάνει υπόψη το γεγονός ότι η απόφαση αυτή βασίζεται στο ότι η διοικητική εξέταση δεν μπόρεσε να διαπιστώσει σημεία αναφοράς για "βαρύ πταίσμα" μεμονωμένων ατόμων σύμφωνα με την έννοια του άρθρου 22 του Κανονισμού Υπηρεσιακής Καταστάσεως· επισημαίνει ωστόσο ότι η διοικητική εξέταση διαπίστωσε προβλήματα τόσο κατά τις εσωτερικές διαδικασίες λήψης αποφάσεων όσο επίσης και την τάση να παραμελούνται κίνδυνοι δίκης σε σχέση με ενδεχόμενες "κατ' αρχήν" σκέψεις· συνάγει από το γεγονός το συμπέρασμα ότι θα ήταν ενδεδειγμένη σε ένα προηγούμενο χρονικό σημείο μια εκ νέου θεώρηση της υπόθεσης και μια νέα εκτίμηση των κινδύνων της δίκης· υπενθυμίζει την παράγραφο 23 του ψηφίσματος του Κοινοβουλίου της 13ης Απριλίου 2000, στην οποία καλεί τη Νομική Υπηρεσία, να ενημερώνει το Προεδρείο πριν από τις αποφάσεις του σχετικά με τους κινδύνους δικών, ιδίως υπό το φως ήδη εκδοθεισών αποφάσεων σε υπαλληλικές υποθέσεις· χαιρετίζει την απόφαση του Προεδρείου της 13ης Ιουνίου 2000, σύμφωνα με την οποία έχει ανατεθεί στους Αντιπροέδρους Lienemann και Provan να εξετάσουν εάν για την αποφυγή παρομοίων υποθέσεων που έχουν χαθεί στο δικαστήριο σχετικά με διορισμούς ανωτάτων υπαλλήλων είναι αναγκαίες περαιτέρω εσωτερικές διοικητικές μεταρρυθμίσεις· καλεί το Προεδρείο να γνωστοποιήσει στις αρμόδιες επιτροπές τα συμπεράσματα στα οποία καταλήγει επί του θέματος.Πολιτική των κτιρίων9. Εκφράζει τη λύπη του για τη γεωγραφική διασπορά των τόπων εργασίας τόσο του Κοινοβουλίου όσο και των υπηρεσιών του, στοιχείο για το οποίο το όργανο δεν ευθύνεται αμέσως, λόγω του ότι πρόκειται για συνέπεια που απορρέει από τη σύμβαση που έχουν συνάψει οι κυβερνήσεις των κρατών μελών· τονίζει ότι χρειάζεται να ελαχιστοποιηθούν περαιτέρω δυσχέρειες επιμελητείας όσον αφορά τις μελλοντικές ανάγκες του οργάνου σε κτίρια ενόψει της επικειμένης διευρύνσεως· κατά συνέπεια εμμένει στο να αποτελεί γνώμονα για οιαδήποτε μελλοντική απόφαση στον τομέα της πολιτικής των κτιρίων η αρχή της λειτουργικότητας, ιδίως όσον αφορά τη συγκέντρωση των υπηρεσιών του Κοινοβουλίου σε έκαστο τόπο εργασίας και η βέλτιστη χρήση των οικονομικών πόρων.10. Προσδοκά από τα κράτη στα οποία ευρίσκονται τα κτίρια του Κοινοβουλίου να συμβάλουν έκαστο στον ίδιο βαθμό για την απόκτηση της ακινήτου ιδιοκτησίας.11. Επαναλαμβάνει ότι θέση του αποτελεί η αρχή ότι η μέθοδος χρηματοδοτήσεως που θα χρησιμοποιηθεί για απόκτηση ακινήτων στο μέλλον, συμπεριλαμβανομένης και της αποκτήσεως του κτιρίου Louise Weiss στο Στρασβούργο, πρέπει να είναι η άμεση χρηματοδότηση· τούτο για να εξασφαλίζεται ο μέγιστος δυνατός βαθμός διαφάνειας και για να επιτυγχάνεται η καλύτερη δυνατή αξιοποίηση των χρημάτων των Ευρωπαίων φορολογουμένων· παροτρύνει από τούδε και στο εξής το Συμβούλιο να επανεξετάσει τη δική του θέση επί του θέματος.Διοικητική αναδιάρθρωση12. Σημειώνει με ικανοποίηση το υποβληθέν χρονοδιάγραμμα· καλεί το Προεδρείο και τον Γενικό Γραμματέα να τηρήσουν τις σχετικές κοινοβουλευτικές επιτροπές ενήμερες όσον αφορά τη σταδιακή υλοποίηση της εσωτερικής διοικητικής αναδιάρθρωσης· τονίζει ότι στη διαδικασία αυτή χρειάζεται ενεργός συμμετοχή του προσωπικού.13. Διατυπώνει εκ νέου το αίτημά του για έναν κοινό προϋπολογισμό κτιρίων και μία κοινή διαχείριση κτιρίων για τα θεσμικά όργανα και τους συμβουλευτικούς οργανισμούς της Ευρωπαϊκής Ενώσεως.Ασφάλεια14. Λαμβάνει γνώση του ότι το Προεδρείο υπό την ιδιότητά του ως ανωτάτη αρχή αποφάσισε να μη λάβει υπόψη την άρνηση εγκρίσεως αριθ. 00/05 από το δημοσιονομικό ελεγκτή· εκφράζει τη λύπη του για το γεγονός ότι δεν έγινε καμία προσπάθεια να ανατεθεί η σύμβαση για τη φύλαξη των κτηρίων του στο Στρασβούργο για μικρότερη, μεταβατική περίοδο και να χρησιμοποιηθεί αυτό το χρονικό διάστημα για την επανάληψη της διαδικασίας ανάθεσης σε πλήρη συμφωνία με τις κοινοτικές διατάξεις σχετικά με τη σύναψη των δημοσίων συμβάσεων.Χρηματοδότηση των πολιτικών ομάδων και κομμάτων15. Σημειώνει σαφώς το ότι μόνον οι ίδιες οι πολιτικές ομάδες μπορούν να φέρουν ευθύνη για τη χρήση των πιστώσεων που τίθενται στη διάθεσή τους βάσει του κεφαλαίου 37.16. Σημειώνει με ικανοποίηση τις απαντήσεις του Προεδρείου στις προκαταρκτικές παρατηρήσεις του Ελεγκτικού Συνεδρίου, αναμένει δε τα μέτρα που αποσκοπούν στη ριζική αναμόρφωση του σχετικού νομικού πλαισίου να συμπληρωθούν άνευ χρονοτριβής σύμφωνα με τις δημοσιονομικές διατάξεις και την αρχή της διαφάνειας.17. Χαιρετίζει το ότι και οι πέντε πολιτικές ομάδες που αναπτύσσουν δραστηριότητα εντός του Κοινοβουλίου και εδραστηριοποιούντο επίσης και κατά την παρελθούσα κοινοβουλευτική περίοδο έχουν παράσχει τις επί μέρους απαντήσεις τους στις προκαταρκτικές παρατηρήσεις του Ελεγκτικού Συνεδρίου.18. Εκφράζει τη λύπη του, διότι το Ελεγκτικό Συνέδριο δεν είναι πρόθυμο να κατονομάσει τις ομάδες στις αμφισβητήσιμες οικονομικές πρακτικές των οποίων γίνεται σαφής μνεία εντός του κειμένου της εκθέσεως.19. Αναγνωρίζει τις διαπιστώσεις του Ελεγκτικού Συνεδρίου και ως αποτέλεσμα αυτών των διαπιστώσεων:- χαιρετίζει την απόφαση της Διασκέψεως των Προέδρων να θεσπίσει από τις 26 Φεβρουαρίου 1999 κατευθυντήριες γραμμές με σκοπό τον καθορισμό δραστηριοτήτων πληροφόρησης που χαρακτηρίζουν τις προεκλογικές εκστρατείες και ούτως πρέπει να αποκλείονται της χρηματοδοτήσεως που προέρχεται από τον προϋπολογισμό των πολιτικών ομάδων για την εκστρατεία πληροφόρησης·- ζητεί οι εσωτερικές διαδικασίες τηρήσεως λογιστικών βιβλίων να είναι διαφανείς και να ακολουθούνται από όλες τις ομάδες καθώς και να συμπληρωθούν από ειδικούς δημοσιονομικούς κανονισμούς των πολιτικών ομάδων, πράγμα το οποίο, όπως επισημαίνει το Ελεγκτικό Συνέδριο, δεν συμβαίνει,- ζητεί να επιτευχθεί διαφάνεια όσον αφορά τις οικονομικές δραστηριότητες και τα συστήματα εσωτερικού λογιστικού ελέγχου των εθνικών αντιπροσωπειών των πολιτικών ομάδων·- επικρίνει το γεγονός ότι ορισμένες ομάδες δεν παρέσχον στο Γραφείο της Προέδρου του Κοινοβουλίου τους λογαριασμούς τους θεωρημένους από εξωτερικό λογιστικό ελεγκτή, ακόμη και αν εκείνο το χρονικό διάστημα δεν υπήρχε σχετική υποχρέωση·- ζητεί να ληφθούν μέτρα για να αποφευχθεί το ενδεχόμενο να μπορεί να παρασχεθεί οικονομική ενίσχυση σε πολιτικά κόμματα των κρατών μελών ή άλλες παρόμοιες οργανώσεις ως αποτέλεσμα κοινών δράσεων που εκτελούνται από αυτούς και τις πολιτικές ομάδες·- εκφράζει τη λύπη του για το γεγονός ότι μία πολιτική ομάδα ενημέρωσε μόλις τώρα την Πρόεδρο στο πλαίσιο της ετήσιας έκθεσης για το συσσωρευμένο κεφάλαιο ενός ιδρύματος δημοσίου δικαίου, το οποίο έχει ιδρύσει βάσει της νομοθεσίας του Λουξεμβούργου, στο οποίο έχει εμβάσει πιστώσεις·- τονίζει ότι πρέπει να υπάρχει σαφήνεια όσον αφορά τις συμβάσεις εργασίας.Η υπόθεση που σχετίζεται με το ταμείο βουλευτών20. Αναμένει ότι οι αρμόδιες αρχές υπό το φως της αποφάσεως του Εφετείου του Λουξεμβούργου με ημερομηνία 29 Μαρτίου 2000 στην υπόθεση που είχε κινήσει το Κοινοβούλιο κατά της Royale Belge S.A. θα κινήσουν τη διαδικασία που προβλέπεται στο άρθρο 22 του κανονισμού υπηρεσιακής καταστάσεως των υπαλλήλων με στόχο τον ορισμό ευθυνών για τη διαφορά 4136125 βελγικών φράγκων ανάμεσα στο ποσό που υπήρχε στην πράξη στο ταμείο και τους αντίστοιχους λογαριασμούς το 1982.21. Χορηγεί στο Γενικό του Γραμματέα απαλλαγή όσον αφορά την εκτέλεση του προϋπολογισμού για το οικονομικό έτος 1998.22. Εγκρίνει τη χορήγηση απαλλαγής στον υπόλογο για το οικονομικό έτος 1998.23. Αναθέτει στην Πρόεδρό του να διαβιβάσει την παρούσα απόφαση στην Επιτροπή, το Συμβούλιο, το Δικαστήριο, το Ελεγκτικό Συνέδριο, την Οικονομική και Κοινωνική Επιτροπή, την Επιτροπή των Περιφερειών και τον Ευρωπαίο Διαμεσολαβητή.Ο Γενικός ΓραμματέαςJulian PriestleyΗ ΠρόεδροςNicole Fontaine


65/26/Ευρατόμ: Απόφαση του Συμβουλίου της 15ης Ιουνίου 1965, περί έγκρισης τροποποίησης του καταστατικού της κοινής επιχείρησης "KERNKRAFTWERK RHEINISCH - WESTFAELISCHES ELEKTRIZITAETSWERK - BAYERNWERK GMBH"


Avis juridique important

|

31993D0745

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη, εξ ονόματος της Ευρωπαϊκής Κοινότητας, του συμπληρωματικού πρωτοκόλλου μεταξύ της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής Δημοκρατίας, αφετέρου, στην ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου

Επίσημη Εφημερίδα αριθ. L 349 της 31/12/1993 σ. 0106 - 0106 Φινλανδική ειδική έκδοση: Κεφάλαιο 11 τόμος 27 σ. 0088  Σουηδική ειδική έκδοση: Κεφάλαιο 11 τόμος 27 σ. 0088

ΑΠΟΦΑΣΗ ΤΟΥ ΣΥΜΒΟΥΛΙΟΥτης 20ής Δεκεμβρίου  1993για τη σύναψη, εξ ονόματος της Ευρωπαϊκής Κοινότητας, του συμπληρωματικού πρωτοκόλλου μεταξύ  της Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της  Τσεχικής Δημοκρατίας, αφετέρου, στην ενδιάμεση συμφωνία για το εμπόριο και τα εμπορικά θέματα  μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα,  αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου(93/745/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι, έως ότου αρχίσει να ισχύει η ευρωπαϊκή συμφωνία, η οποία υπεγράφη στο Λουξεμβούργο στις 4  Οκτωβρίου 1993, είναι απαραίτητη η έγκριση του συμπληρωματικού πρωτοκόλλου στην ενδιάμεση συμφωνία  για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της  Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής  Δημοκρατίας, αφετέρου, η οποία υπεγράφη στις Βρυξέλλες στις 16 Δεκεμβρίου 1991, όπως τροποποιήθηκε  κατόπιν με την ανταλλαγή επιστολών που υπεγράφησαν στις 15 Δεκεμβρίου 1992 για την παράταση της  ισχύος της εν λόγω συμφωνίας 7ότι η ενδιάμεση συμφωνία τροποποιήθηκε τελευταία με πρόσθετο  πρωτόκολλο που μονογραφήθηκε στις 16 Ιουλίου 1993 και εφαρμόζεται προσωρινά από 1ης Ιουλίου 1993 με  σκοπό την αύξηση και επίσπευση ορισμένων κοινοτικών παραχωρήσεων 7ότι η Επιτροπή έχει  διαπραγματευθεί εξ ονόματος των Κοινοτήτων με την Τσεχική Δημοκρατία συμπληρωματικό πρωτόκολλο στην  ενδιάμεση συμφωνία, ώστε η συμφωνία αυτή να προσαρμοσθεί στη διάλυση της ΤΣΟΔ στις 31 Δεκεμβρίου  1992 και στην επακόλουθη διαδοχή της από την Τσεχική Δημοκρατία 7ότι είναι απαραίτητη η έγκριση  του εν λόγω συμπληρωματικού πρωτοκόλλου, ΑΠΟΦΑΣΙΖΕΙ:Άρθρο 1 Με την παρούσα απόφαση εγκρίνεται εξ ονόματος της  Ευρωπαϊκής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής  Δημοκρατίας, αφετέρου, το συμπληρωματικό πρωτόκολλο στην ενδιάμεση συμφωνία για το εμπόριο και τα  εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα  και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου. Το κείμενο του συμπληρωματικού πρωτοκόλλου επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να  υπογράψει το συμπληρωματικό πρωτόκολλο δεσμεύοντας την Ευρωπαϊκή Κοινότητα. Βρυξέλλες, 20 Δεκεμβρίου 1993. Για το ΣυμβούλιοΟ ΠρόεδροςW. CLAES


Avis juridique important

|

31997D0096

97/96/ΕΚ, Ευρατόμ: Απόφαση του Συμβουλίου της 27ης Ιανουαρίου 1997 για το διορισμό μέλους της Οικονομικής και Κοινωνικής Επιτροπής

Επίσημη Εφημερίδα αριθ. L 031 της 01/02/1997 σ. 0067 - 0067

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1997 για το διορισμό μέλους της Οικονομικής και Κοινωνικής Επιτροπής (97/96/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ίδρυση της Ευρωπαϊκής Κοινότητας, και ιδίως το άρθρο 195,τη συνθήκη για την Ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 167,την απόφαση 94/660/ΕΚ, Ευρατόμ του Συμβουλίου, της 26ης Σεπτεμβρίου 1994, για το διορισμό των μελών της Οικονομικής και Κοινωνικής Επιτροπής για την περίοδο από τις 21 Σεπτεμβρίου 1994 μέχρι τις 20 Σεπτεμβρίου 1998 (1),Επειδή, με την παραίτηση του κ. Camille Giacomelli που γνωστοποιήθηκε στο Συμβούλιο στις 3 Ιουνίου 1996, έχει κενωθεί μία θέση μέλους της επιτροπής αυτής,Έχοντας υπόψη τις υποψηφιότητες που υποβλήθηκαν από την κυβέρνηση του Λουξεμβούργου στις 11 Νοεμβρίου 1996,Αφού έλαβε τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνο Ο κ. Lucien Jung διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Camille Giacomelli και για το υπόλοιπο της θητείας του, δηλαδή έως τις 20 Σεπτεμβρίου 1998.Βρυξέλλες, 27 Ιανουαρίου 1997.Για το ΣυμβούλιοΟ ΠρόεδροςG. ZALM(1) ΕΕ αριθ. L 257 της 5. 10. 1994, σ. 20.


Avis juridique important

|

31995D0571

95/571/ΕΚ: Απόφαση του Συμβουλίου της 18ης Δεκεμβρίου 1995 για τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Βενεζουέλας σχετικά με τις πρόδρομες και χημικές ουσίες που χρησιμοποιούνται συχνά για την παράνομη παρασκευή ναρκωτικών ή ψυχοτρόπων ουσιών

Επίσημη Εφημερίδα αριθ. L 324 της 30/12/1995 σ. 0034 - 0034

ΑΠΟΦΑΣΗ ΤΟΥ ΣΥΜΒΟΥΛΙΟΥτης 18ης Δεκεμβρίου 1995για τη σύναψη  της συμφωνίας μεταξύ της Ευρωπαϊκής Κοινότητας και της Δημοκρατίας της Βενεζουέλας σχετικά με τις  πρόδρομες και χημικές ουσίες που χρησιμοποιούνται συχνά για την παράνομη παρασκευή ναρκωτικών ή  ψυχοτρόπων ουσιών(95/571/ΕΚ)ΤΟ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το  άρθρο 228 παράγραφος 2 πρώτη πρόταση και το άρθρο 228 παράγραφος 4 αυτής, τη σύσταση της Επιτροπής, Εκτιμώντας: ότι στις 25 Σεπτεμβρίου 1995 το Συμβούλιο εξουσιοδότησε την Επιτροπή να διαπραγματευθεί, εξ  ονόματος της Κοινότητας, συμφωνίες σχετικά με τον έλεγχο πρόδρομων και χημικών ουσιών με τα κράτη  μέλη του Οργανισμού Αμερικανικών Κρατών και κατά προτεραιότητα με τις χώρες μέλη της συμφωνίας της  Καρθαγένης 7 ότι, με βάση την εξουσιοδότηση αυτή, η Επιτροπή ολοκλήρωσε τις διαπραγματεύσεις με τη  Δημοκρατία της Βενεζουέλας στις 13 Νοεμβρίου 1995 7ότι θα πρέπει να εγκριθεί η συμφωνία μεταξύ της  Ευρωπαϊκής Κοινότητας και της Δημοκρατίας της Βενεζουέλας σχετικά με τις πρόδρομες και χημικές  ουσίες που χρησιμοποιούνται συχνά για την παράνομη παρασκευή ναρκωτικών ή ψυχοτρόπων ουσιών 7ότι  είναι σκόπιμο το Συμβούλιο να εξουσιοδοτήσει την Επιτροπή να εγκρίνει, κατόπιν διαβουλεύσεων με  ειδική επιτροπή οριζόμενη από το Συμβούλιο, τροποποιήσεις εξ ονόματος της Κοινότητας στις  περιπτώσεις κατά τις οποίες η συμφωνία προβλέπει την έγκριση των τροποποιήσεων αυτών από την κοινή  ομάδα παρακολούθησης 7 ότι η εν λόγω εξουσιοδότηση πρέπει να περιοριστεί στην τροποποίηση των  παραρτημάτων της συμφωνίας, στο βαθμό που πρόκειται για ουσίες οι οποίες ήδη καλύπτονται από την  κοινοτική νομοθεσία σχετικά με τις πρόδρομες και χημικές ουσίες, ΑΠΟΦΑΣΙΖΕΙ: Άρθρο 1 Η συμφωνία μεταξύ της Ευρωπαϊκής Κοινότητας και της Δημοκρατίας της  Βενεζουέλας σχετικά με τις πρόδρομες και χημικές ουσίες που χρησιμοποιούνται συχνά για την παράνομη  παρασκευή ναρκωτικών ή ψυχοτρόπων ουσιών εγκρίνεται εξ ονόματος της Κοινότητας. Το κείμενο της συμφωνίας επισυνάπτεται στην παρούσα απόφαση. Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να  υπογράψει τη συμφωνία. Άρθρο 3 Ο Πρόεδρος του Συμβουλίου καταθέτει, εξ ονόματος της Κοινότητας, την πράξη που  προβλέπεται στο άρθρο 12 της συμφωνίας (1). Άρθρο 4 1. Στη μεικτή ομάδα παρακολούθησης που αναφέρεται στο άρθρο 9 της συμφωνίας, η Κοινότητα  αντιπροσωπεύεται από την Επιτροπή η οποία επικουρείται από τους αντιπροσώπους των κρατών μελών. 2. Η Επιτροπή εξουσιοδοτείται να εγκρίνει, εξ ονόματος της Κοινότητας, τις τροποποιήσεις των  παραρτημάτων της συμφωνίας που αποφασίζει η μεικτή ομάδα παρακολούθησης κατά τη διαδικασία του  άρθρου 10 της συμφωνίας. Στο έργο αυτό η Επιτροπή επικουρείται από ειδική επιτροπή οριζόμενη από το Συμβούλιο η οποία είναι  επιφορτισμένη να καταρτίσει κοινή θέση. 3. Η εξουσιοδότηση που αναφέρεται στην παράγραφο 2 περιορίζεται στις ουσίες που ήδη καλύπτονται από  τη σχετική κοινοτική νομοθεσία σχετικά με τις πρόδρομες και χημικές ουσίες. Άρθρο 5 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Βρυξέλλες, 18 Δεκεμβρίου 1995. Για το ΣυμβούλιοΟ ΠρόεδροςJ. BORRELL FONTELLES(1) Η ημερομηνία έναρξης  ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων, με την  φροντίδα της Γενικής Γραμματείας του Συμβουλίου.


Avis juridique important

|

31997D0403

97/403/ΕΚ: Απόφαση του Συμβουλίου της 2ας Ιουνίου 1997 σχετικά με τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας με την οποία προστίθεται στη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας ένα πρόσθετο πρωτόκολλο για την αμοιβαία συνδρομή μεταξύ διοικητικών αρχών σε τελωνειακά ζητήματα

Επίσημη Εφημερίδα αριθ. L 169 της 27/06/1997 σ. 0076 - 0076

ΑΠΟΦΑΣΗ ΤΟΥ ΣΥΜΒΟΥΛΙΟΥ της 2ας Ιουνίου 1997 σχετικά με τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας με την οποία προστίθεται στη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας ένα πρόσθετο πρωτόκολλο για την αμοιβαία συνδρομή μεταξύ διοικητικών αρχών σε τελωνειακά ζητήματα (97/403/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη φράση,την πρόταση της Επιτροπής,Εκτιμώντας:ότι, για την επίτευξη της αμοιβαίας συνδρομής μεταξύ των διοικητικών αρχών των δύο συμβαλλομένων μερών σε τελωνειακά ζητήματα, κρίνεται αναγκαία η προσθήκη ενός πρόσθετου πρωτοκόλλου στη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας (1) 7ότι, για το σκοπό αυτό, πραγματοποιήθηκαν διαπραγματεύσεις με την Ελβετική Συνομοσπονδία οι οποίες κατέληξαν σε συμφωνία υπό μορφήν ανταλλαγής επιστολών, και ότι η έγκρισή της είναι προς το συμφέρον της Κοινότητας,ΑΠΟΦΑΣΙΖΕΙ:Άρθρο 1 Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας με την οποία προστίθεται στη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας ένα πρόσθετο πρωτόκολλο για την αμοιβαία συνδρομή μεταξύ διοικητικών αρχών σε τελωνειακά ζητήματα, εγκρίνεται εξ ονόματος της Κοινότητας.Το κείμενο της συμφωνίας υπό μορφήν ανταλλαγής επιστολών, επισυνάπτεται στην παρούσα απόφαση.Εάν η συμφωνία υπό μορφήν ανταλλαγής επιστολών, δεν τεθεί σε ισχύ από 1ης Ιουλίου 1997, τότε θα εφαρμοστεί προσωρινά από την ημερομηνία αυτή.Άρθρο 2 Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφήν ανταλλαγής επιστολών που αναφέρεται στο άρθρο 1.Άρθρο 3 Ο πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπει η συμφωνία υπό μορφήν ανταλλαγής επιστολών (2).Άρθρο 4 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 2 Ιουνίου 1997.Για το ΣυμβούλιοΟ ΠρόεδροςH. VAN MIERLO(1) ΕΕ αριθ. L 300 της 31. 12. 1972, σ. 189.(2) Η ημερομηνία ενάρξεως ισχύος του πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων.


title: 2004/912/ΕΚ: Απόφαση του Συμβουλίου, της 25ης Οκτωβρίου 2004, για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με την ημερομηνία εφαρμογής της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου, της 3ης Ιουνίου 2003, για τη φορολόγηση των υπό μορφή τόκων εισοδημάτων από αποταμιεύσεις

text:
               29.12.2004

               EL

               Επίσημη Εφημερίδα της Ευρωπαϊκής Ένωσης

               L 385/50

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Οκτωβρίου 2004
   για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με την ημερομηνία εφαρμογής της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου, της 3ης Ιουνίου 2003, για τη φορολόγηση των υπό μορφή τόκων εισοδημάτων από αποταμιεύσεις
   (2004/912/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 94 σε συνδυασμό με το άρθρο 300 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Το άρθρο 17 παράγραφος 2 της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφήν τόκων εισοδημάτων από αποταμιεύσεις ορίζει ότι, σύμφωνα με τους όρους που έχουν καθορισθεί, η Ελβετία και, κατά περίπτωση, η Κοινότητα, υλοποιούν ουσιαστικά και εφαρμόζουν την παρούσα συμφωνία από την 1η Ιανουαρίου 2005.

               (2)

               Ωστόσο, σύμφωνα με το άρθρο 18 παράγραφος 1 η εφαρμογή της συμφωνίας εξαρτάται από την υιοθέτηση και υλοποίηση από ορισμένα εξαρτημένα ή συνδεδεμένα εδάφη των κρατών μελών και από τις Ηνωμένες Πολιτείες της Αμερικής, την Ανδόρα, το Λιχτενστάιν, το Μονακό και το Σαν Μαρίνο, αντίστοιχα, μέτρων που είναι σύμφωνα ή ισοδύναμα με τα προβλεπόμενα στην οδηγία ή στη συμφωνία. Σύμφωνα με το άρθρο 18 παράγραφος 2, εάν τα συμβαλλόμενα μέρη δεν αποφασίσουν τουλάχιστον έξι μήνες πριν από την ημερομηνία που αναφέρεται στο άρθρο 17 παράγραφος 2 (1η Ιανουαρίου 2005) ότι θα πληρούται ο όρος, πρέπει να θεσπίσουν με κοινή συμφωνία, νέα ημερομηνία για τους σκοπούς του άρθρου 17 παράγραφος 2. Δεν έχει ληφθεί τέτοια απόφαση.

               (3)

               Όλες οι σχετικές τρίτες χώρες δεν θα είναι σε θέση να εφαρμόσουν τα αναφερόμενα στο άρθρο 18 παράγραφος 1 μέτρα από την 1η Ιανουαρίου 2005. Θα καταστεί, ωστόσο, δυνατό για την Ελβετία να υλοποιήσει και να εφαρμόσει την παρούσα συμφωνία από την 1η Ιουλίου 2005 και τούτο υπό τον όρο ότι, κατά την ημερομηνία αυτή, θα πληρούνται οι συνταγματικές απαιτήσεις της Ελβετίας. Φαίνεται επίσης ότι κάθε μία από τις τρίτες χώρες και τα εξαρτημένα ή συνδεδεμένα εδάφη που αναφέρονται στο άρθρο 18 παράγραφος 1 της συμφωνίας θα είναι, επίσης, σε θέση να πληρούν τους όρους που καθορίζονται στην παρούσα παράγραφο από την 1η Ιουλίου 2005.

               (4)

               Η ημερομηνία της 1ης Ιουλίου 2005 θα πρέπει, ως εκ τούτου, να καθορισθεί ως νέα ημερομηνία για τους σκοπούς του άρθρου 17 παράγραφος 2 της συμφωνίας, σύμφωνα με το άρθρο 18 παράγραφος 2 της συμφωνίας.

               (5)

               Είναι σκόπιμο να υπογραφεί η συμφωνία υπό μορφή ανταλλαγής επιστολών, που προβλέπει νέα ημερομηνία εφαρμογής της συμφωνίας για τη φορολόγηση των υπό μορφή τόκων εισοδημάτων από αποταμιεύσεις,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με την ημερομηνία εφαρμογής της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου, της 3ης Ιουνίου 2003, για τη φορολόγηση των υπό μορφή τόκων εισοδημάτων από αποταμιεύσεις, εγκρίνεται εξ ονόματος της Ευρωπαϊκής Κοινότητας.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

      Λουξεμβούργο, 25 Οκτωβρίου 2004.

            Για το Συμβούλιο

            Ο Πρόεδρος

         R. VERDONK

   ΣΥΜΦΩΝΊΑ
   υπό μορφή Ανταλλαγής Επιστολών μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με την ημερομηνία εφαρμογής της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα προς τα θεσπιζόμενα στην οδηγία 2003/48/ΕΚ του Συμβουλίου, της 3ης Ιουνίου 2003, για τη φορολόγηση των υπό μορφή τόκων εισοδημάτων από αποταμιεύσεις
   Κύριε,
   Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα προς τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις. Η συμφωνία, η οποία θα κυρωθεί ή θα εγκριθεί από τα συμβαλλόμενα μέρη σύμφωνα με τις κατ' ιδίαν διαδικασίες τους, εφαρμόζεται από την ημερομηνία που θα καθορισθεί σύμφωνα με τη διαδικασία που αναφέρεται στο άρθρο 18 παράγραφος 2 της συμφωνίας.
   Το άρθρο 18 παράγραφος 2 ορίζει ότι τα συμβαλλόμενα μέρη αποφασίζουν, με κοινή συμφωνία, τουλάχιστον έξι μήνες πριν από την ημερομηνία που αναφέρεται στο άρθρο 17 παράγραφος 2 της συμφωνίας (1η Ιανουαρίου 2005), κατά πόσον ο όρος που καθορίζεται στο άρθρο 18 παράγραφος 1 της συμφωνίας θα τηρηθεί και εάν αποφασίσουν ότι ο όρος δεν θα τηρηθεί υιοθετούν, με κοινή συμφωνία, νέα ημερομηνία για την εφαρμογή της συμφωνίας.
   Το άρθρο 18 παράγραφος 1 ορίζει ότι η εφαρμογή της συμφωνίας εξαρτάται από την υιοθέτηση και υλοποίηση από τα εξαρτημένα ή συνδεδεμένα εδάφη των κρατών μελών που αναφέρονται στην έκθεση του Συμβουλίου (Οικονομικές και Δημοσιονομικές Υποθέσεις) προς το Ευρωπαϊκό Συμβούλιο της Σάντα Μαρία ντα Φέιρα της 19ης και 20ής Ιουνίου 2000, καθώς και από τις Ηνωμένες Πολιτείες της Αμερικής, την Ανδόρα, το Λιχτενστάιν, το Μονακό και το Σαν Μαρίνο, αντίστοιχα, μέτρων που είναι σύμφωνα ή ισοδυναμούν προς τα θεσπιζόμενα στην οδηγία ή στη συμφωνία, με εξαίρεση το άρθρο 15 της συμφωνίας και τον καθορισμό των ίδιων ημερομηνιών εφαρμογής.
   Βάσει των διαπραγματεύσεων που πραγματοποιήθηκαν μεταξύ της Ευρωπαϊκής Κοινότητας και της Ελβετικής Συνομοσπονδίας προκύπτει ότι, σύμφωνα με το άρθρο 17 παράγραφος 2 της συμφωνίας, η Ελβετική Συνομοσπονδία μπορεί να εφαρμόσει τη συμφωνία μόνον από την 1η Ιουλίου 2005, εξυπακουομένου ότι, μέχρι την ημερομηνία αυτή, θα έχουν πληρωθεί οι συνταγματικές απαιτήσεις της Ελβετίας.
   Σας παρακαλώ να επιβεβαιώσετε ότι αποδέχεσθε την ημερομηνία της 1ης Ιουλίου 2005 ως νέα ημερομηνία εφαρμογής της συμφωνίας, σύμφωνα με το άρθρο 18 παράγραφος 2 της συμφωνίας, και ότι η ελβετική κυβέρνηση θα καταβάλει κάθε δυνατή προσπάθεια ώστε να τηρηθεί αυτή η ημερομηνία. Επίσης, σας παρακαλώ να επιβεβαιώσετε ότι, με βάση τις πληροφορίες που δόθηκαν κατά τις διαπραγματεύσεις της 21ης Ιουνίου 2004 και με την επιφύλαξη της επόμενης παραγράφου, η Ελβετική Συνομοσπονδία δέχεται να τηρηθούν οι όροι που αναφέρονται στο άρθρο 18 παράγραφος 1.
   Δέχομαι ότι η Ελβετία υποχρεούται να εφαρμόζει τις διατάξεις της συμφωνίας από την 1η Ιουλίου 2005 μόνον εάν όλα τα κράτη μέλη της ΕΕ και καθεμία από τις χώρες και τα εδάφη που αναφέρονται στο άρθρο 18, παράγραφος 1 της συμφωνίας εφαρμόζουν τα μέτρα για τη φορολόγηση των αποταμιεύσεων που αναφέρονται στη συμφωνία αυτή από την ίδια ημερομηνία. Ο ίδιος όρος ισχύει και για κάθε κράτος μέλος της ΕΕ.
   Με εξαιρετική εκτίμηση
   Hecho en Luxemburgo, el
   V Lucemburku dne
   Udfærdiget i Luxembourg, den
   Geschehen zu Luxemburg am
   Luxembourg,
   Έγινε στις Λουξεμβούργο, στις
   Done at Luxembourg,
   Fait à Luxembourg, le
   Fatto a Lussembourgo, addì
   Luksemburgā,
   Priimta Liuksemburge,
   Kelt Luxembourgban,
   Magħmul fil-Lussemburgu,
   Gedaan te Luxemburg,
   Sporzÿdzono w Luksemburgu, dnia
   Feito em Luxemburgo,
   V Luxemburgu
   V Luxembourgu,
   Tehty Luxemburgissa
   Utfärdat i Luxemburg den

      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

   Κύριε,
   Έχω την τιμή να σας γνωρίσω ότι έλαβα την επιστολή σας, η οποία έχει ως εξής:

      «Έχω την τιμή να αναφερθώ στη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας που προβλέπει μέτρα ισοδύναμα προς τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις. Η συμφωνία, η οποία θα κυρωθεί ή θα εγκριθεί από τα συμβαλλόμενα μέρη σύμφωνα με τις κατ' ιδίαν διαδικασίες τους, εφαρμόζεται από την ημερομηνία που θα καθορισθεί σύμφωνα με τη διαδικασία που αναφέρεται στο άρθρο 18, παράγραφος 2 της συμφωνίας.
      Το άρθρο 18, παράγραφος 2 ορίζει ότι τα συμβαλλόμενα μέρη αποφασίζουν, με κοινή συμφωνία, τουλάχιστον έξι μήνες πριν από την ημερομηνία που αναφέρεται στο άρθρο 17 παράγραφος 2 της συμφωνίας (1η Ιανουαρίου 2005), κατά πόσον ο όρος που καθορίζεται στο άρθρο 18 παράγραφος 1 της συμφωνίας θα τηρηθεί και εάν αποφασίσουν ότι ο όρος δεν θα τηρηθεί υιοθετούν, με κοινή συμφωνία, νέα ημερομηνία για την εφαρμογή της συμφωνίας.
      Το άρθρο 18 παράγραφος 1 ορίζει ότι η εφαρμογή της συμφωνίας εξαρτάται από την υιοθέτηση και υλοποίηση από τα εξαρτημένα ή συνδεδεμένα εδάφη των κρατών μελών που αναφέρονται στην έκθεση του Συμβουλίου (Οικονομικές και Δημοσιονομικές Υποθέσεις) προς το Ευρωπαϊκό Συμβούλιο της Σάντα Μαρία ντα Φέιρα της 19ης και 20ής Ιουνίου 2000, καθώς και από τις Ηνωμένες Πολιτείες της Αμερικής, την Ανδόρα, το Λιχτενστάιν, το Μονακό και το Σαν Μαρίνο, αντίστοιχα, μέτρων που είναι σύμφωνα ή ισοδυναμούν προς τα θεσπιζόμενα στην οδηγία ή στη συμφωνία, με εξαίρεση το άρθρο 15 της συμφωνίας και τον καθορισμό των ίδιων ημερομηνιών εφαρμογής.
      Βάσει των διαπραγματεύσεων που πραγματοποιήθηκαν μεταξύ της Ευρωπαϊκής Κοινότητας και της Ελβετικής Συνομοσπονδίας προκύπτει ότι, σύμφωνα με το άρθρο 17 παράγραφος 2 της συμφωνίας, η Ελβετική Συνομοσπονδία μπορεί να εφαρμόσει τη συμφωνία μόνον από την 1η Ιουλίου 2005, εξυπακουομένου ότι, μέχρι την ημερομηνία αυτή, θα έχουν πληρωθεί οι συνταγματικές απαιτήσεις της Ελβετίας.
      Σας παρακαλώ να επιβεβαιώσετε ότι αποδέχεσθε την ημερομηνία της 1ης Ιουλίου 2005 ως νέα ημερομηνία εφαρμογής της συμφωνίας, σύμφωνα με το άρθρο 18 παράγραφος 2 της συμφωνίας, και ότι η ελβετική κυβέρνηση θα καταβάλει κάθε δυνατή προσπάθεια ώστε να τηρηθεί αυτή η ημερομηνία. Επίσης, σας παρακαλώ να επιβεβαιώσετε ότι, με βάση τις πληροφορίες που δόθηκαν κατά τις διαπραγματεύσεις της 21ης Ιουνίου 2004 και με την επιφύλαξη της επόμενης παραγράφου, η Ελβετική Συνομοσπονδία δέχεται να τηρηθούν οι όροι που αναφέρονται στο άρθρο 18 παράγραφος 1.
      Δέχομαι ότι η Ελβετία υποχρεούται να εφαρμόζει τις διατάξεις της συμφωνίας από την 1η Ιουλίου 2005 μόνον εάν όλα τα κράτη μέλη της ΕΕ και καθεμία από τις χώρες και τα εδάφη που αναφέρονται στο άρθρο 18 παράγραφος 1 της συμφωνίας εφαρμόζουν τα μέτρα για τη φορολόγηση των αποταμιεύσεων που αναφέρονται στη συμφωνία αυτή από την ίδια ημερομηνία. Ο ίδιος όρος ισχύει και για κάθε κράτος μέλος της ΕΕ.
      Με εξαιρετική εκτίμηση».

   Με βάση τις διαπραγματεύσεις που πραγματοποιήθηκαν μεταξύ της Ευρωπαϊκής Κοινότητας και της Ελβετικής Συνομοσπονδίας, είμαι σε θέση να επιβεβαιώσω ότι η Ελβετική Συνομοσπονδία συμφωνεί με τη νέα ημερομηνία εφαρμογής της προαναφερθείσας συμφωνίας την 1η Ιουλίου 2005, υπό τον όρο ότι κατά την ημερομηνία αυτή θα έχουν τηρηθεί οι συνταγματικές απαιτήσεις της Ελβετίας. Επιβεβαιώνω ότι η ελβετική κυβέρνηση θα καταβάλει κάθε δυνατή προσπάθεια για να τηρηθεί αυτή η ημερομηνία.
   Επιβεβαιώνω ότι, με την επιφύλαξη τεχνικού ελέγχου από τις υπηρεσίες μας των πληροφοριών που δόθηκαν κατά τις διαπραγματεύσεις της 21ης Ιουνίου 2004, τις οποίες θα επιβεβαιώσω πριν από την υπογραφή της συμφωνίας με βάση τα οριστικά κείμενα των αντίστοιχων συμφωνιών, η Ελβετική Συνομοσπονδία δέχεται να τηρηθούν οι όροι που αναφέρονται στο άρθρο 18 παράγραφος 1, με την επιφύλαξη των διατάξεων της επόμενης παραγράφου.
   Συμφωνώ ότι η Ελβετία υποχρεούται να εφαρμόζει τις διατάξεις της συμφωνίας από την 1η Ιουλίου 2005 μόνο εάν όλα τα κράτη μέλη της ΕΕ και καθεμία από τις χώρες και τα εδάφη που αναφέρονται στο άρθρο 18 παράγραφος 1 της συμφωνίας εφαρμόζουν τα μέτρα για τη φορολόγηση των αποταμιεύσεων από την ίδια αυτή ημερομηνία. Δέχομαι ότι ο ίδιος όρος πρέπει επίσης να ισχύσει και για κάθε κράτος μέλος της ΕΕ.
   Με εξαιρετική εκτίμηση
   Geschehen zu Luxemburg am
   Fait à Luxembourg, le
   Fatto a Lussembourgo, addì
   Hecho en Luxemburgo, el
   V Lucemburku dne
   Udfærdiget i Luxembourg, den
   Luxembourg,
   Έγινε στις Λουξεμβούργο, στις
   Done at Luxembourg,
   Luksemburgā,
   Priimta Liuksemburge,
   Kelt Luxembourgban,
   Magħmul fil-Lussemburgu,
   Gedaan te Luxemburg,
   Sporzÿdzono w Luksemburgu, dnia
   Feito em Luxemburgo,
   V Luxemburgu
   V Luxembourgu,
   Tehty Luxemburgissa
   Utfärdat i Luxemburg den

      Für die Schweizerische Eidgenossenschaft
      Pour la Confédération suisse
      Per la Confederazione svizzera


title: Απόφαση αριθ. S3, της 12ης Ιουνίου 2009 , για τον καθορισμό των παροχών που καλύπτονται από τα άρθρα 19 παράγραφος 1 και 27 παράγραφος 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου και το άρθρο 25 μέρος Α παράγραφος 3 του κανονισμού (ΕΚ) αριθ. 987/2009 Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/40

         ΑΠΌΦΑΣΗ αριθ. S3
   της 12ης Ιουνίου 2009
   για τον καθορισμό των παροχών που καλύπτονται από τα άρθρα 19 παράγραφος 1 και 27 παράγραφος 1 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου και το άρθρο 25 μέρος Α παράγραφος 3 του κανονισμού (ΕΚ) αριθ. 987/2009
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/10
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για το συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που προκύπτουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   τα άρθρα 19 και 27 του κανονισμού (ΕΚ) αριθ. 883/2004 σχετικά με τις παροχές σε είδος κατά τη διάρκεια προσωρινής διαμονής σε κράτος μέλος άλλο από το αρμόδιο κράτος,
   το άρθρο 25 μέρος Α παράγραφος 3 του κανονισμού (ΕΚ) αριθ. 987/2009,
   Εκτιμώντας τα ακόλουθα:

               (1)

               Σύμφωνα με τα άρθρα 19 παράγραφος 1 και 27 παράγραφος 1 του κανονισμού (ΕΚ) αριθ. 883/2004, ένας ασφαλισμένος, κατά τη διάρκεια προσωρινής διαμονής σε κράτος μέλος άλλο από το κράτος κατοικίας, δικαιούται να λάβει παροχές σε είδος οι οποίες καθίστανται ιατρικά αναγκαίες, λαμβάνοντας υπόψη τη φύση αυτών των παροχών και τη διάρκεια της διαμονής.

               (2)

               Σύμφωνα με το άρθρο 25 μέρος Α παράγραφος 3 του κανονισμού (ΕΚ) αριθ. 987/2009, οι παροχές που αναφέρονται στο άρθρο 19 παράγραφος 1 του κανονισμού (ΕΚ) αριθ. 883/2004 αφορούν παροχές σε είδος που χορηγούνται στο κράτος μέλος διαμονής, σύμφωνα με τη νομοθεσία του, και οι οποίες καθίστανται ιατρικά αναγκαίες, ώστε να μην υποχρεωθεί ο ασφαλισμένος να επιστρέψει στο αρμόδιο κράτος μέλος πριν από τη λήξη της προβλεπόμενης διαμονής του, προκειμένου να υποβληθεί εκεί στην απαιτούμενη θεραπεία.

               (3)

               Η ερμηνεία του άρθρου 25 μέρος Α παράγραφος 3 του κανονισμού (ΕΚ) αριθ. 987/2009 πρέπει να γίνει με τέτοιον τρόπο, ώστε να καλύπτονται από αυτή τη διάταξη όλες οι παροχές σε είδος που πραγματοποιούνται σε σχέση με χρόνιες ή προϋπάρχουσες ασθένειες. Το Δικαστήριο αποφάσισε (3) ότι η έννοια της «αναγκαίας περίθαλψης» δεν μπορεί να ερμηνεύεται «υπό την έννοια ότι το δικαίωμα αυτό περιορίζεται μόνο στις περιπτώσεις στις οποίες η παρασχεθείσα περίθαλψη κατέστη αναγκαία εξαιτίας αιφνίδιας εκδηλώσεως της παθήσεως. Ειδικότερα, το γεγονός ότι η περίθαλψη που απαιτείται από την εξέλιξη της καταστάσεως της υγείας του ασφαλισμένου κατά τη διάρκεια προσωρινής διαμονής του εντός άλλου κράτους μέλους συνδέεται ενδεχομένως με πάθηση προϋπάρχουσα και γνωστή στον ασφαλισμένο, όπως οι χρόνιες ασθένειες, δεν αρκεί ώστε να εμποδιστεί ο ενδιαφερόμενος να επωφεληθεί των διατάξεων αυτών».

               (4)

               Η ερμηνεία του άρθρου 25 μέρος Α παράγραφος 3 του κανονισμού (ΕΚ) αριθ. 987/2009 πρέπει να γίνει με τέτοιον τρόπο, ώστε να καλύπτονται από αυτή τη διάταξη όλες οι παροχές σε είδος που πραγματοποιούνται σε σχέση με εγκυμοσύνη και τοκετό. Ωστόσο, αυτή η διάταξη δεν καλύπτει την περίπτωση κατά την οποία ο σκοπός της προσωρινής διαμονής στο εξωτερικό είναι ο τοκετός.

               (5)

               Σύμφωνα με το άρθρο 19 παράγραφος 2 του κανονισμού (ΕΚ) αριθ. 883/2004, η Διοικητική Επιτροπή υποχρεούται να καταρτίζει κατάλογο των παροχών σε είδος για τις οποίες, προκειμένου να χορηγηθούν κατά τη διάρκεια της διαμονής σε άλλο κράτος μέλος, απαιτείται για πρακτικούς λόγους προγενέστερη συμφωνία μεταξύ του ενδιαφερομένου και του φορέα που χορηγεί την περίθαλψη.

               (6)

               Ο στόχος της προγενέστερης συμφωνίας που προβλέπεται στο άρθρο 19 παράγραφος 2 του κανονισμού (ΕΚ) αριθ. 883/2004 είναι η διασφάλιση της συνέχειας της περίθαλψης που χρειάζεται ένας ασφαλισμένος κατά τη διάρκεια της διαμονής του σε άλλο κράτος μέλος.

               (7)

               Υπό το πρίσμα αυτού του στόχου, τα θεμελιώδη κριτήρια για τον προσδιορισμό των παροχών σε είδος για τις οποίες απαιτείται προγενέστερη συμφωνία μεταξύ του ασθενή και της μονάδας που παρέχει περίθαλψη σε ένα άλλο κράτος μέλος, είναι η ζωτική σημασία της ιατρικής περίθαλψης και το γεγονός ότι η συγκεκριμένη θεραπεία παρέχεται μόνο σε ειδικευμένες ιατρικές μονάδες ή/και από ειδικευμένο προσωπικό ή/και εξοπλισμό. Στο παράρτημα της παρούσας απόφασης περιλαμβάνεται μη εξαντλητικός κατάλογος αυτών των κριτηρίων.
               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Οι παροχές σε είδος που χορηγούνται δυνάμει του άρθρου 19 παράγραφος 1 και του άρθρου 27 παράγραφος 1 του κανονισμού (ΕΚ) αριθ. 883/2004, καθώς επίσης του άρθρου 25 μέρος Α παράγραφος 3 του κανονισμού (ΕΚ) αριθ. 987/2009, περιλαμβάνουν παροχές σε σχέση με χρόνιες ή προϋπάρχουσες ασθένειες, καθώς επίσης σε σχέση με εγκυμοσύνη και τοκετό.

               2.

               Οι παροχές σε είδος, συμπεριλαμβανομένων όσων σχετίζονται με χρόνιες ή προϋπάρχουσες ασθένειες ή με τοκετό, δεν καλύπτονται από αυτές τις διατάξεις, εφόσον ο σκοπός της διαμονής σε άλλο κράτος μέλος είναι η περίθαλψη.

               3.

               Οποιαδήποτε ιατρική περίθαλψη ζωτικής σημασίας, η οποία είναι προσβάσιμη μόνο σε ειδικευμένες ιατρικές μονάδες ή/και από ειδικευμένο προσωπικό ή/και εξοπλισμό, πρέπει καταρχήν να αποτελεί αντικείμενο προγενέστερης συμφωνίας μεταξύ του ασφαλισμένου και της μονάδας που παρέχει την περίθαλψη, προκειμένου να εξασφαλιστεί ότι η περίθαλψη θα είναι διαθέσιμη κατά τη διαμονή του ασφαλισμένου σε κράτος μέλος άλλο από το αρμόδιο κράτος μέλος ή το κράτος κατοικίας.
               Στο παράρτημα της παρούσας απόφασης περιλαμβάνεται μη εξαντλητικός κατάλογος των περιθάλψεων που πληρούν αυτά τα κριτήρια.

               4.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.

      (3)  Απόφαση της 25ης Φεβρουαρίου 2003 στην υπόθεση C-326/00, Ιωαννίδης

      ΠΑΡΑΡΤΗΜΑ

                  —

                  Αιμοκάθαρση

                  —

                  Οξυγονοθεραπεία

                  —

                  Ειδικές θεραπείες άσθματος

                  —

                  Ηχοκαρδιογράφημα σε περίπτωση χρόνιων αυτοάνοσων νοσημάτων

                  —

                  Χημειοθεραπεία.


title: Απόφαση της Επιτροπής, της 10ης Ιουνίου 2014 , σχετικά με τον διορισμό μελών της επιτροπής για τα ορφανά φάρμακα  Κείμενο που παρουσιάζει ενδιαφέρον για τον ΕΟΧ

text:
               11.6.2014

               EL

               Επίσημη Εφημερίδα της Ευρωπαϊκής Ένωσης

               C 176/4

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Ιουνίου 2014
   σχετικά με τον διορισμό μελών της επιτροπής για τα ορφανά φάρμακα
   (Κείμενο που παρουσιάζει ενδιαφέρον για τον ΕΟΧ)
   2014/C 176/04
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα (1), και ιδίως το άρθρο 4 παράγραφος 3,
   Έχοντας υπόψη τη σύσταση του Ευρωπαϊκού Οργανισμού Φαρμάκων, της 14ης Μαρτίου 2014,
   Εκτιμώντας τα ακόλουθα:

               (1)

               Ένα μέλος της επιτροπής, που διορίστηκε από την Επιτροπή βάσει πρότασης του Ευρωπαϊκού Οργανισμού Φαρμάκων, εξελέγη πρόεδρος της επιτροπής για τα ορφανά φάρμακα στις 4 Σεπτεμβρίου 2012. Ένα άλλο μέλος, που διορίστηκε από την Επιτροπή βάσει πρότασης του Ευρωπαϊκού Οργανισμού Φαρμάκων, παραιτήθηκε στις 16 Μαΐου 2013. Συνεπώς, είναι αναγκαίο να διοριστούν στην επιτροπή δύο νέα μέλη.

               (2)

               Ο Ευρωπαϊκός Οργανισμός Φαρμάκων πρότεινε δύο άτομα για διορισμό.

               (3)

               Τα μέλη της επιτροπής θα πρέπει να διοριστούν για τριετή θητεία, η οποία αρχίζει την 1η Ιουνίου 2014,

         ΑΠΟΦΑΣΙΖΕΙ:
   Άρθρο 1
   Βάσει πρότασης του Ευρωπαϊκού Οργανισμού Φαρμάκων, διορίζονται τα ακόλουθα μέλη της επιτροπής για τριετή θητεία, η οποία αρχίζει την 1η Ιουνίου 2014:
   Dr Ingeborg BARIŠIĆ,
   Dr Giuseppe CAPOVILLA.

      Βρυξέλλες, 10 Ιουνίου 2014.

            Για την Επιτροπή,

            εξ ονόματος του Προέδρου,

         Tonio BORG

            Μέλος της Επιτροπής

      (1)  ΕΕ L 18 της 22.1.2000, σ. 1.


Avis juridique important

|

32002D0981

2002/981/ΕΚ: Απόφαση του Συμβουλίου, της 11ης Νοεμβρίου 2002, σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, όσον αφορά το πρωτόκολλο αριθ. 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας

Επίσημη Εφημερίδα αριθ. L 341 της 17/12/2002 σ. 0063 - 0063

Απόφαση του Συμβουλίουτης 11ης Νοεμβρίου 2002σχετικά με τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, όσον αφορά το πρωτόκολλο αριθ. 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας(2002/981/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 133 σε συνάρτηση με το πρώτο εδάφιο της παραγράφου 2 του άρθρου 300,την πρόταση της Επιτροπής,Εκτιμώντας τα ακόλουθα:(1) Mεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, διεξήχθησαν διαπραγματεύσεις με αντικείμενο την σύναψη αμοιβαίας συμφωνίας υπό μορφή ανταλλαγής επιστολών σχετικά με ορισμένα μεταποιημένα γεωργικά προϊόντα που υπάγονται στο πρωτόκολλο αριθ. 2 της διμερούς συμφωνίας ελεύθερων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας(1), με σκοπό τη βελτίωση των εμπορικών διακανονισμών και την επίλυση ορισμένων συναφών προβλημάτων.(2) Τα μέτρα που απαιτούνται για την εκτέλεση της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΟΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(2).(3) Η συμφωνία πρέπει να εγκριθεί,ΑΠΟΦΑΣΙΖΕΙ:Άρθρο 1Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και του Βασιλείου της Νορβηγίας, αφετέρου, σχετικά με το πρωτόκολλο αριθ. 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Οι κανόνες για την εφαρμογή της παρούσας απόφασης εγκρίνονται από την Επιτροπή, η οποία επικουρείται για τον σκοπό αυτό από την επιτροπή οριζόντιων θεμάτων που αφορούν το εμπόριο μεταποιημένων γεωργικών προϊόντων που αναφέρεται στο άρθρο 16 του κανονισμού (EΚ) αριθ. 3448/93(3). Ισχύει εν προκειμένω το άρθρο 4 της απόφασης 1999/468/ΕΚ. Η περίοδος που προβλέπεται στο άρθρο 4 παράγραφος 3 της εν λόγω απόφασης ορίζεται σε ένα μήνα.Άρθρο 3Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο για την υπογραφή της συμφωνίας που αναφέρεται στο άρθρο 1 δεσμεύοντας την Κοινότητα.Βρυξέλλες, 11 Νοεμβρίου 2002.Για το ΣυμβούλιοΟ ΠρόεδροςB. Mikkelsen(1) ΕΕ L 171 της 27.6.1973, σ. 1.(2) ΕΕ L 184 της 17.7.1999, σ. 23.(3) ΕΕ L 318 της 20.12.1993, σ. 18· κανονισμός όπως τροποποιήθηκε τελευταία από τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).


title: 2012/800/ΕΕ: Απόφαση του Ευρωπαϊκού Κοινοβουλίου, της 23ης Οκτωβρίου 2012 , σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2010

text:
               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/76

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Οκτωβρίου 2012
   σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2010
   (2012/800/ΕΕ)
   ΤΟ ΕΥΡΩΠΑΪΚΌ ΚΟΙΝΟΒΟΎΛΙΟ,

               —

               έχοντας υπόψη τους τελικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2010, συνοδευόμενη από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη την απόφασή του της 10ης Μαΐου 2012 (2) με την οποία αναβάλλεται η απόφαση απαλλαγής όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2010, το συνοδευτικό ψήφισμά του καθώς και τις απαντήσεις της διευθύνουσας συμβούλου της Αρχής,

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4) για την ίδρυση της Ευρωπαϊκής Αρχής για την Ασφάλεια των Τροφίμων, και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94 αυτού,

               —

               έχοντας υπόψη την κοινή δήλωση για τους αποκεντρωμένους οργανισμούς και την κοινή προσέγγιση η οποία προσαρτάται σε αυτή, που ενέκριναν τον Ιούνιο του 2012 το Ευρωπαϊκό Κοινοβούλιο, το Συμβούλιο και η Επιτροπή, ως αποτέλεσμα των εργασιών της διοργανικής ομάδας εργασίας για τους αποκεντρωμένους οργανισμούς η οποία δημιουργήθηκε τον Μάρτιο του 2009, και ιδίως τα κεφάλαια σχετικά με τη διακυβέρνηση, τη λειτουργία, τον προγραμματισμό, τη λογοδοσία και τη διαφάνεια της κοινής προσέγγισης,

               —

               έχοντας υπόψη το άρθρο 77 και το παράρτημα VI του εσωτερικού κανονισμού του,

               —

               έχοντας υπόψη τη δεύτερη έκθεση της επιτροπής ελέγχου του προϋπολογισμού και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (A7-0299/2012),

               1.

               χορηγεί απαλλαγή στη διευθύνουσα σύμβουλο της Ευρωπαϊκής Αρχής για την Ασφάλεια των Τροφίμων για την εκτέλεση του προϋπολογισμού της Αρχής για το οικονομικό έτος 2010·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στη διευθύνουσα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 106.

      (2)  ΕΕ L 286 της 17.10.2012, σ. 367.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.
    ---documentbreak---

               20.12.2012

               EL

               Επίσημη Εφημερίδα της Ευρωπαϊκής Ένωσης

               L 350/77

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Οκτωβρίου 2012
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2010
   ΤΟ ΕΥΡΩΠΑΪΚΌ ΚΟΙΝΟΒΟΎΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2010, συνοδευόμενη από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη την απόφασή του της 10ης Μαΐου 2012 (2) με την οποία αναβάλλεται η απόφαση απαλλαγής όσον αφορά την εκτέλεση του προϋπολογισμού της Ευρωπαϊκής Αρχής για την Ασφάλεια των Τροφίμων για το οικονομικό έτος 2010, καθώς και τις απαντήσεις της διευθύνουσας συμβούλου της Ευρωπαϊκής Αρχής για την Ασφάλεια των Τροφίμων,

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4) για την ίδρυση της Ευρωπαϊκής Αρχής για την Ασφάλεια των Τροφίμων, και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94 αυτού,

               —

               έχοντας υπόψη την κοινή δήλωση για τους αποκεντρωμένους οργανισμούς και την κοινή προσέγγιση η οποία προσαρτάται σε αυτή, που ενέκριναν τον Ιούνιο του 2012 το Ευρωπαϊκό Κοινοβούλιο, το Συμβούλιο και η Επιτροπή, ως αποτέλεσμα των εργασιών της διοργανικής ομάδας εργασίας για τους αποκεντρωμένους οργανισμούς η οποία δημιουργήθηκε τον Μάρτιο του 2009, και ιδίως τα κεφάλαια σχετικά με τη διακυβέρνηση, τη λειτουργία, τον προγραμματισμό, τη λογοδοσία και τη διαφάνεια της κοινής προσέγγισης,

               —

               έχοντας υπόψη το άρθρο 77 και το παράρτημα VI του εσωτερικού κανονισμού του,

               —

               έχοντας υπόψη τη δεύτερη έκθεση της επιτροπής ελέγχου του προϋπολογισμού και τη γνωμοδότηση της επιτροπής περιβάλλοντος, δημόσιας υγείας και ασφάλειας των τροφίμων (A7-0299/2012),

               Α.

               λαμβάνοντας υπόψη ότι, στις 10 Μαΐου 2012, το Ευρωπαϊκό Κοινοβούλιο ανέβαλε τη λήψη απόφασης σχετικά με την απαλλαγή και το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων (η Αρχή) για το οικονομικό έτος 2010·

               Β.

               λαμβάνοντας υπόψη ότι η Αρχή διαβίβασε εκτενείς απαντήσεις στην αρμόδια για την απαλλαγή αρχή, με τις επιστολές της 29ης Ιουνίου 2012 και της 20ής Αυγούστου 2012·

               Γ.

               λαμβάνοντας υπόψη ότι η απαλλαγή αποτελεί έναν έγκυρο μηχανισμό του Ευρωπαϊκού Κοινοβουλίου από αυτή την άποψη, ο οποίος απαιτεί λήψη απόφασης με βάση αντικειμενικά και ουσιώδη επιχειρήματα· υπενθυμίζοντας στο πλαίσιο αυτό τις υφιστάμενες διατάξεις, δηλαδή τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, τον Δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων, τον αντίστοιχο ιδρυτικό κανονισμό της Αρχής και τις ειδικές πολιτικές και διαδικασίες που έχουν θεσπιστεί από την Αρχή·

      Δημοσιονομική και χρηματοοικονομική διαχείριση

               1.

               σημειώνει τη δήλωση της Αρχής ότι έχουν ληφθεί τώρα κατάλληλα μέτρα για τη βελτίωση της δημοσιονομικής διαχείρισης και ότι το ποσοστό εκτέλεσης όσον αφορά τόσον τις πιστώσεις ανάληψης υποχρεώσεων έφθασε σχεδόν στο 100 % το 2011·

               2.

               επιδοκιμάζει τις πληροφορίες που ελήφθησαν σχετικά με σημαντική μείωση των δαπανών συνεδριάσεων του διοικητικού συμβουλίου, οι οποίες ανήλθαν σε 6 175 ευρώ ανά μέλος το 2010· συνιστά συγκεκριμένα τη μείωση των δαπανών κατά 66 % σε σύγκριση με το 2010, η οποία επετεύχθη μέσω της κατά παραγγελία ηχητικής μετάδοσης (audio streaming), της χρήσης της Αγγλικής ως μόνης γλώσσας στις συνεδριάσεις του διοικητικού συμβουλίου και της διεξαγωγής όλων των συνεδριάσεων στα γραφεία της Αρχής στην Parma·

      Διαδικασία διαχείρισης συμβάσεων

               3.

               σημειώνει ότι η Αρχή ανέπτυξε ένα «εργαλείο επιχορηγήσεων και προμηθειών» για τη βελτίωση της παρακολούθησης της διαδικασίας πρόσκλησης προς υποβολή προσφορών, της διαχείρισης των συμβάσεων και της ικανότητας πρόβλεψης των πληρωμών· επισημαίνει δε ότι η νέα βάση δεδομένων για τις προμήθειες και τις επιχορηγήσεις άρχισε να λειτουργεί στις 28 Ιουνίου 2012·

      Σύγκρουση συμφερόντων και διαφάνεια

               4.

               παρατηρεί ότι το βασικό καθήκον της Αρχής είναι να παρέχει ανεξάρτητη επιστημονική και διαφανή συμβουλή σε θέματα που έχουν άμεσο ή έμμεσο αντίκτυπο στην ασφάλεια των τροφίμων και των ζωοτροφών·

               5.

               επισύρει την προσοχή στην ανάγκη να λαμβάνονται μέτρα για τη διαφύλαξη της αξιοπιστίας της Αρχής·

               6.

               επικροτεί τη διοργάνωση υποχρεωτικής συνόδου για όλα τα μέλη του διοικητικού συμβουλίου προγραμματισμένη για τον Οκτώβριο του 2012 με θέμα τη δεοντολογία και την ακεραιότητα, και καλεί το διοικητικό συμβούλιο να εφαρμόσει αποτελεσματικά τον κώδικα συμπεριφοράς του και να θεσπίσει διατάξεις που αποτρέπουν και επιβάλλουν κυρώσεις σε περιπτώσεις μεταπήδησης στον ιδιωτικό τομέα στο μέλλον, προκειμένου να αποφευχθεί η επανάληψη καταστάσεων παρόμοιων με εκείνη που αφορούσε την πρώην πρόεδρό του το 2010·

               7.

               έχει ήδη θίξει στο παρελθόν ορισμένες αδυναμίες σε σχέση με τη σύγκρουση συμφερόντων, τη δήλωση συμφερόντων και τη διαφάνεια· τονίζει ότι η πρώην πρόεδρος του Διοικητικού Συμβουλίου της Αρχής παρέλειψε να δηλώσει το 2010 τη συμμετοχή της ως μέλους του διοικητικού συμβουλίου του International Life Sciences Institute (ILSI), παρόλο που το ILSI χρηματοδοτείται από επιχειρήσεις του κλάδου των τροφίμων και των χημικών και φαρμακευτικών προϊόντων· επισημαίνει ότι τα μέλη του Διοικητικού Συμβουλίου της Αρχής δεν διορίζονται από τον Εκτελεστικό Διευθυντή και συνεπώς δεν είναι δυνατόν να αποπεμφθούν από τον Εκτελεστικό Διευθυντή·

               8.

               επιδοκιμάζει τη δέσμευση της Αρχής να προτείνει στο διοικητικό της συμβούλιο να εκλέγει τον πρόεδρό του με φανερή ψηφοφορία· εκτιμά ότι η εφαρμογή διαφανούς διαδικασίας θα ενισχύσει την υπευθυνότητα του διοικητικού συμβουλίου·

               9.

               λαμβάνει με προσοχή υπόψη όλες τις νέες πολιτικές, διατάξεις, τα εκτελεστικά μέτρα και τις δράσεις που έχουν θεσπιστεί από το 2007 προκειμένου να αποφεύγονται και να μετριάζονται τα περιστατικά σύγκρουσης συμφερόντων στους επιστήμονες εμπειρογνώμονες και στο προσωπικό· χαιρετίζει σε αυτό το πλαίσιο τον κώδικα δεοντολογίας του διοικητικού συμβουλίου της Αρχής και την ενεργό προσέγγισή των μελών του όσον αφορά την επανεξέταση των δηλώσεων συμφερόντων τους, καθώς και τους νέους κανόνες, που αφορούν τον εντοπισμό συγκρούσεων συμφερόντων, οι οποίοι ισχύουν από τον Ιούλιο του 2012, και χρησιμοποιήθηκαν ενεργά στην ανανέωση των επιστημονικών ομάδων· είναι αποφασισμένο να παρακολουθεί τα αποτελέσματα αυτών των ενεργειών· θα συνεχίσει να καλεί τον Εκτελεστικό Διευθυντή για ανταλλαγή απόψεων σε τακτική βάση, και να καλλιεργεί την ανταλλαγή πληροφοριών επίσης μέσω του μέλους του που έχει ορίσει αρμόδιο για επαφές, καθώς και με επισκέψεις στην Αρχή κάθε δύο χρόνια· υπενθυμίζει ότι η τελευταία επίσκεψη έγινε τον Μάιο του 2012·

               10.

               σημειώνει ότι η νέα πολιτική της Αρχής στον τομέα της ανεξαρτησίας και των διαδικασιών λήψης επιστημονικών αποφάσεων και οι κανόνες εφαρμογής της άρχισαν να ισχύουν τον Ιούλιο του 2012, καθώς και ότι ο νέος ορισμός που έδωσε η Αρχή στον όρο «σύγκρουση συμφερόντων» συμφωνεί με τις κατευθυντήριες γραμμές του ΟΟΣΑ· σημειώνει, με βάση πληροφορίες από την Αρχή, ότι, σε περίπτωση που εμπειρογνώμονας παραβιάσει τους κανόνες της πολιτικής στον τομέα της ανεξαρτησίας, η προσέγγιση που εφαρμόζει η Αρχή προβλέπει αποκλεισμό για περίοδο πέντε ετών· προτείνει να προστεθεί οριστική δέσμη αναλογικών κυρώσεων στους κανόνες εφαρμογής της πολιτικής στον τομέα της ανεξαρτησίας·

               11.

               σημειώνει ότι η Αρχή έχει προγραμματίσει να διενεργήσει αξιολόγηση της πολιτικής της στον τομέα της ανεξαρτησίας έως το τέλος του 2013 και έχει δεσμευθεί να εξετάσει, μεταξύ άλλων, τη δυνατότητα δημοσίευσης των αποτελεσμάτων των διαδικασιών για κατάχρηση εμπιστοσύνης, συμπεριλαμβανομένων των αποτελεσμάτων της διαδικασίας επαλήθευσης της ακεραιότητας της επιστημονικής εξέτασης, καθώς και τη δυνατότητα διεύρυνσης και ενίσχυσης της εντολής της οικείας Επιτροπής Σύγκρουσης Συμφερόντων, για παράδειγμα με τη χορήγηση εντολής παρόμοιας με εκείνη της Επιτροπής Προτύπων Δεοντολογίας και Πρόληψης της Σύγκρουσης Συμφερόντων της Γαλλικής Υπηρεσίας Τροφίμων, Περιβάλλοντος και Υγείας και Ασφάλειας στον Χώρο Εργασίας (ANSES)· αναμένει από την Αρχή να ενημερώσει την αρμόδια για την απαλλαγή αρχή σχετικά με αυτό το θέμα έως την έναρξη της επόμενης διαδικασίας απαλλαγής·

               12.

               ενθαρρύνει την Αρχή να ενισχύσει περαιτέρω την πολιτική της στον τομέα της ανεξαρτησίας και να εξετάσει το ενδεχόμενο θέσπισης κανόνων, που θα προβλέπουν μεταξύ άλλων κυρώσεις, και δημοσίευσης των βιογραφικών σημειωμάτων και των δηλώσεων συμφερόντων των εσωτερικών εμπειρογνωμόνων και επιστημόνων·

               13.

               πιστεύει ακράδαντα ότι πρέπει να ληφθούν τα αναγκαία μέτρα σε περίπτωση που παρατηρηθούν περιστατικά μη συμμόρφωσης με τις υφιστάμενες διατάξεις· πιστεύει ότι, σε τέτοιες περιπτώσεις, η Αρχή θα πρέπει να καταρτίζει σχέδιο δράσης συνοδευόμενο από ακριβές χρονοδιάγραμμα που να αποβλέπει στη διόρθωση των αδυναμιών, ότι η υλοποίησή του θα πρέπει να παρακολουθείται από το Ευρωπαϊκό Κοινοβούλιο και ότι τα προβλήματα αυτά θα πρέπει να αντιμετωπιστούν τροποποιώντας τις υφιστάμενες διατάξεις και ρυθμίσεις ώστε να εξαλειφθούν τα ενδεχόμενα νομικά κενά·

               14.

               σημειώνει τη δήλωση της Αρχής ότι στις 4 Ιουλίου 2012 θέσπισε κανόνες σχετικά με την αποδοχή δώρων και φιλοξενίας· επικροτεί αυτήν την πρωτοβουλία και καλεί την Αρχή να δημοσιοποιήσει αυτούς τους κανόνες στον ιστότοπό της·

               15.

               σημειώνει ότι, η Αρχή προγραμμάτισε για την 1η Οκτωβρίου 2012, την έναρξη της πρώτης αξιολόγησης τυχαίου δείγματος δηλώσεων συμφερόντων για να διαπιστώσει κατά πόσον συμφωνούν με τους πρόσφατα θεσπισθέντες κανόνες της πολιτικής στον τομέα της ανεξαρτησίας και τους κανόνες εφαρμογής της· αναμένει ότι η Αρχή θα κοινοποιήσει στην αρμόδια για την απαλλαγή αρχή έως την 1η Μαρτίου 2013 τα συμπεράσματα αυτής της αξιολόγησης προκειμένου να ληφθούν υπόψη της στην επόμενη διαδικασία απαλλαγής·

               16.

               αναγνωρίζει τη δέσμευση της Αρχής να συνεργασθεί με την Επιτροπή για να καθορισθούν οι λεπτομέρειες της πλήρους πρόσβασης του κοινού σε αδημοσίευτα ανεπεξέργαστα δεδομένα·

               17.

               παρατηρεί ότι οκτώ από τις επιστημονικές ομάδες της Αρχής και η επιστημονική της επιτροπή ανανέωσαν τα μέλη τους τον Ιούνιο του 2012· επιδοκιμάζει τη δημοσίευση των δηλώσεων συμφερόντων των νεοδιορισθέντων εμπειρογνωμόνων στον ιστότοπο της Αρχής αλλά παρατηρεί ότι ορισμένα βιογραφικά σημειώματα δεν είναι ακόμη διαθέσιμα· καλεί την Αρχή να δημοσιεύσει όλα τα βιογραφικά σημειώματα έως την 1η Ιανουαρίου 2013·

               18.

               σημειώνει ότι 37 εμπειρογνώμονες δύο επιστημονικών ομάδων ορίσθηκαν το 2011 πριν από την έγκριση της νέας πολιτικής της Αρχής στον τομέα της ανεξαρτησίας και των διαδικασιών λήψης επιστημονικών αποφάσεων· συμφωνεί, επομένως, με την πρωτοβουλία της Αρχής να εξετάσει αναλυτικά έως τις 31 Οκτωβρίου 2012 τις δηλώσεις συμφερόντων τους με γνώμονα την πρόσφατα εγκριθείσα πολιτική και τους κανόνες εφαρμογής της· καλεί την Αρχή να ενημερώσει την αρμόδια για την απαλλαγή αρχή σχετικά με τα αποτελέσματα αυτής της αναλυτικής εξέτασης έως την έναρξη της επόμενης διαδικασίας απαλλαγής·

               19.

               καλεί την Αρχή να περιλάβει στις ετήσιες εκθέσεις δραστηριοτήτων της ειδικό τμήμα που θα περιγράφει τα μέτρα που έχουν ληφθεί για την αποτροπή και τον χειρισμό περιπτώσεων σύγκρουσης συμφερόντων, το οποίο θα πρέπει να περιλαμβάνει μεταξύ άλλων:

                           —

                           τον αριθμό των καταγγελλόμενων περιπτώσεων σύγκρουσης συμφερόντων που επαληθεύθηκαν,

                           —

                           τον αριθμό των περιπτώσεων μεταπήδησης στον ιδιωτικό τομέα,

                           —

                           τα μέτρα που έχουν ληφθεί σε κάθε κατηγορία περιπτώσεων,

                           —

                           τον αριθμό των διαδικασιών που κινήθηκαν για κατάχρηση εμπιστοσύνης και τα αποτελέσματά τους,

                           —

                           οι κυρώσεις που επιβλήθηκαν·

               20.

               ενθαρρύνει την Αρχή να αυξήσει το άνοιγμα και τη διαφάνεια της διαδικασίας αξιολόγησης του κινδύνου, να λαμβάνει περισσότερο υπόψη ανεξάρτητη επιστημονική βιβλιογραφία που έχει εξετασθεί από ειδικούς και να παρέχει λεπτομερή αιτιολόγηση όταν απορρίπτει αποκλίνουσες απόψεις· ενθαρρύνει την Αρχή να αυξήσει τον διάλογο και τη συνεργασία με εξωτερικούς εμπειρογνώμονες και εθνικές υπηρεσίες, ειδικά όταν έχουν αποκλίνουσες απόψεις σχετικά με συγκεκριμένη διαδικασία αξιολόγησης του κινδύνου·

               21.

               χαιρετίζει, σε γενικές γραμμές, την προαναφερθείσα κοινή δήλωση και κοινή προσέγγιση για τους αποκεντρωμένους οργανισμούς, η οποία αντιμετωπίζει και υιοθετεί ορισμένα στοιχεία σημαντικά για τη διαδικασία απαλλαγής, και πιστεύει ότι ο χάρτης πορείας με τον οποίο θα δοθεί συνέχεια στην κοινή προσέγγιση, ο οποίος θα πρέπει να παρουσιαστεί από την Επιτροπή έως το τέλος του 2012, θα λάβει δεόντως υπόψη αυτά τα ζητήματα·

               22.

               παραπέμπει, όσον αφορά τις άλλες παρατηρήσεις που συνοδεύουν την παρούσα απόφαση για χορήγηση απαλλαγής, οριζόντιας φύσης, στο ψήφισμά του της 10ης Μαΐου 2012 (6) σχετικά με τις επιδόσεις, την οικονομική διαχείριση και τον έλεγχο των οργανισμών.

      (1)  ΕΕ C 366 της 15.12.2011, σ. 106.

      (2)  ΕΕ L 286 της 17.10.2012, σ. 367.

      (3)  ΕΕ L 248 της 16.9.2002, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 286 της 17.10.2012, σ. 388.


title: Απόφαση (EE) 2016/2026 του Συμβουλίου, της 15ης Νοεμβρίου 2016, για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2018, του ετήσιου ποσού για το 2017, της πρώτης δόσης για το 2017 και ενδεικτικής και μη δεσμευτικής πρόβλεψης για τα αναμενόμενα ετήσια ποσά για τα έτη 2019 και 2020

text:
               19.11.2016

               EL

               Επίσημη Εφημερίδα της Ευρωπαϊκής Ένωσης

               L 313/25

         ΑΠΌΦΑΣΗ (EE) 2016/2026 ΤΟΥ ΣΥΜΒΟΥΛΊΟΥ
   της 15ης Νοεμβρίου 2016
   για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2018, του ετήσιου ποσού για το 2017, της πρώτης δόσης για το 2017 και ενδεικτικής και μη δεσμευτικής πρόβλεψης για τα αναμενόμενα ετήσια ποσά για τα έτη 2019 και 2020
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπογράφηκε στην Κοτονού στις 23 Ιουνίου 2000 (1), όπως τροποποιήθηκε τελευταία («συμφωνία εταιρικής σχέσης ΑΚΕ-ΕΕ»),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου, για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης (2) («εσωτερική συμφωνία»), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο 11o Ευρωπαϊκό Ταμείο Ανάπτυξης (3) («δημοσιονομικός κανονισμός του 11ου ΕΤΑ»), και ιδίως το άρθρο 21 παράγραφος 2,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με τη διαδικασία που προβλέπεται στο άρθρο 21 παράγραφος 2 του δημοσιονομικού κανονισμού του 11ου ΕΤΑ, η Επιτροπή υπέβαλε έως τις 15 Οκτωβρίου 2016 πρόταση στην οποία προσδιορίζονταν α) το ανώτατο όριο του ετήσιου ποσού της συνεισφοράς για το 2018, β) το ετήσιο ποσό της συνεισφοράς για το 2017, γ) το ποσό της πρώτης δόσης της συνεισφοράς για το 2017, και δ) ενδεικτική και μη δεσμευτική πρόβλεψη για τα αναμενόμενα ετήσια ποσά των συνεισφορών για τα έτη 2019-2020.

               (2)

               Σύμφωνα με το άρθρο 52 του δημοσιονομικού κανονισμού του 11ου ΕΤΑ, η Ευρωπαϊκή Τράπεζα Επενδύσεων (ΕΤΕπ) διαβίβασε στην Επιτροπή στις 28 Ιουλίου 2016 τις ενημερωμένες προβλέψεις της για τις αναλήψεις υποχρεώσεων και τις πληρωμές για τα μέσα που τελούν υπό τη διαχείρισή της.

               (3)

               Το άρθρο 22 παράγραφος 1 του δημοσιονομικού κανονισμού του 11ου ΕΤΑ ορίζει ότι στο πλαίσιο των προσκλήσεων καταβολής συνεισφορών απορροφώνται αρχικά τα ποσά που προβλέπονταν στα προηγούμενα Ευρωπαϊκά Ταμεία Ανάπτυξης (ΕΤΑ). Συνεπώς, θα πρέπει να γίνει πρόσκληση για ποσά του 10ου ΕΤΑ.

               (4)

               Δυνάμει της απόφασης (ΕΕ) 2015/2288 (4), το Συμβούλιο εξέδωσε στις 30 Νοεμβρίου 2015, βάσει πρότασης της Επιτροπής, την απόφαση να καθοριστεί το ανώτατο όριο των συνεισφορών των κρατών μελών στο ΕΤΑ για το 2017 σε 3 850 000 000 EUR για την Επιτροπή και σε 150 000 000 EUR για την ΕΤΕπ.

               (5)

               Δυνάμει της απόφασης 2013/759/ΕΕ (5), το Συμβούλιο ενέκρινε στις 12 Δεκεμβρίου 2013 τη δημιουργία μεταβατικού μηχανισμού σχετικά με τα μεταβατικά μέτρα διαχείρισης του ΕΤΑ από την 1η Ιανουαρίου 2014 μέχρι την έναρξη ισχύος του 11ου Ευρωπαϊκού Ταμείου Ανάπτυξης («μεταβατικός μηχανισμός»),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το ανώτατο όριο του ετήσιου ποσού των συνεισφορών των κρατών μελών στο ΕΤΑ για το 2018 καθορίζεται σε 4 550 000 000 EUR για την Επιτροπή και σε 250 000 000 EUR για την ΕΤΕπ.
   Άρθρο 2
   Το ετήσιο ποσό των συνεισφορών των κρατών μελών στο ΕΤΑ για το 2017 ανέρχεται σε 4 000 000 000 EUR. Κατανέμεται σε 3 850 000 000 EUR για την Επιτροπή και 150 000 000 EUR για την ΕΤΕπ.
   Άρθρο 3
   Οι μεμονωμένες συνεισφορές προς το ΕΤΑ που πρέπει να καταβληθούν από τα κράτη μέλη στην Επιτροπή και την ΕΤΕπ ως πρώτη δόση για το 2017 καθορίζονται στον πίνακα του παραρτήματος της παρούσας απόφασης.
   Οι πληρωμές των εν λόγω συνεισφορών μπορούν να συνδυαστούν με προσαρμογές κατά την εφαρμογή της αφαίρεσης των κεφαλαίων που έχουν δεσμευθεί δυνάμει του μεταβατικού μηχανισμού, έπειτα από σχέδιο προσαρμογής που κοινοποιεί κάθε κράτος μέλος στην Επιτροπή κατά την έγκριση της τρίτης δόσης για το 2015.
   Άρθρο 4
   Η ενδεικτική και μη δεσμευτική πρόβλεψη για το αναμενόμενο ετήσιο ποσό των συνεισφορών για το 2019 καθορίζεται σε 4 500 000 000 EUR για την Επιτροπή και σε 300 000 000 EUR για την ΕΤΕπ, ενώ για το 2020 καθορίζεται σε 4 500 000 000 EUR για την Επιτροπή και σε 300 000 000 EUR για την ΕΤΕπ.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 15 Νοεμβρίου 2016.

            Για το Συμβούλιο

            Ο Πρόεδρος

         I. KORČOK

      (1)  ΕΕ L 317 της 15.12.2000, σ. 3.

      (2)  ΕΕ L 210 της 6.8.2013, σ. 1.

      (3)  ΕΕ L 58 της 3.3.2015, σ. 17.

      (4)  Απόφαση (ΕΕ) 2015/2288 του Συμβουλίου, της 30ής Νοεμβρίου 2015, για τον καθορισμό των χρηματοδοτικών συνεισφορών που πρέπει να καταβάλουν τα κράτη μέλη για τη χρηματοδότηση του Ευρωπαϊκού Ταμείου Ανάπτυξης, συμπεριλαμβανομένων του ανώτατου ορίου για το 2017, του ποσού για το 2016, της πρώτης δόσης για το 2016 και ενδεικτικής και μη δεσμευτικής πρόβλεψης για τα αναμενόμενα ετήσια ποσά των ετών 2018 και 2019 (ΕΕ L 323 της 9.12.2015, σ. 8).

      (5)  Απόφαση 2013/759/ΕΕ του Συμβουλίου, της 12ης Δεκεμβρίου 2013, σχετικά με τα μεταβατικά μέτρα διαχείρισης του ΕΤΑ από την 1η Ιανουαρίου 2014 μέχρι την έναρξη ισχύος του 11ου Ευρωπαϊκού Ταμείου Ανάπτυξης (ΕΕ L 335 της 14.12.2013, σ. 48).

      ΠΑΡΑΡΤΗΜΑ

                  Κράτη μέλη

                  Κλείδα 10ου ΕΤΑ %

                  1η δόση 2017 (EUR)

                  καταβλ. στην ΕΤΕπ

                  καταβλ. στην Επιτροπή

                  Σύνολο

                  10o ΕΤΑ

                  10o ΕΤΑ

                  Αυστρία

                  2,41

                  2 410 000,00

                  40 970 000,00

                  43 380 000,00

                  Βέλγιο

                  3,53

                  3 530 000,00

                  60 010 000,00

                  63 540 000,00

                  Βουλγαρία

                  0,14

                  140 000,00

                  2 380 000,00

                  2 520 000,00

                  Κύπρος

                  0,09

                  90 000,00

                  1 530 000,00

                  1 620 000,00

                  Τσεχική Δημοκρατία

                  0,51

                  510 000,00

                  8 670 000,00

                  9 180 000,00

                  Δανία

                  2,00

                  2 000 000,00

                  34 000 000,00

                  36 000 000,00

                  Εσθονία

                  0,05

                  50 000,00

                  850 000,00

                  900 000,00

                  Φινλανδία

                  1,47

                  1 470 000,00

                  24 990 000,00

                  26 460 000,00

                  Γαλλία

                  19,55

                  19 550 000,00

                  332 350 000,00

                  351 900 000,00

                  Γερμανία

                  20,50

                  20 500 000,00

                  348 500 000,00

                  369 000 000,00

                  Ελλάδα

                  1,47

                  1 470 000,00

                  24 990 000,00

                  26 460 000,00

                  Ουγγαρία

                  0,55

                  550 000,00

                  9 350 000,00

                  9 900 000,00

                  Ιρλανδία

                  0,91

                  910 000,00

                  15 470 000,00

                  16 380 000,00

                  Ιταλία

                  12,86

                  12 860 000,00

                  218 620 000,00

                  231 480 000,00

                  Λετονία

                  0,07

                  70 000,00

                  1 190 000,00

                  1 260 000,00

                  Λιθουανία

                  0,12

                  120 000,00

                  2 040 000,00

                  2 160 000,00

                  Λουξεμβούργο

                  0,27

                  270 000,00

                  4 590 000,00

                  4 860 000,00

                  Μάλτα

                  0,03

                  30 000,00

                  510 000,00

                  540 000,00

                  Κάτω Χώρες

                  4,85

                  4 850 000,00

                  82 450 000,00

                  87 300 000,00

                  Πολωνία

                  1,30

                  1 300 000,00

                  22 100 000,00

                  23 400 000,00

                  Πορτογαλία

                  1,15

                  1 150 000,00

                  19 550 000,00

                  20 700 000,00

                  Ρουμανία

                  0,37

                  370 000,00

                  6 290 000,00

                  6 660 000,00

                  Σλοβακία

                  0,21

                  210 000,00

                  3 570 000,00

                  3 780 000,00

                  Σλοβενία

                  0,18

                  180 000,00

                  3 060 000,00

                  3 240 000,00

                  Ισπανία

                  7,85

                  7 850 000,00

                  133 450 000,00

                  141 300 000,00

                  Σουηδία

                  2,74

                  2 740 000,00

                  46 580 000,00

                  49 320 000,00

                  Ηνωμένο Βασίλειο

                  14,82

                  14 820 000,00

                  251 940 000,00

                  266 760 000,00

                  Σύνολο ΕΕ-27

                  100,00

                  100 000 000,00

                  1 700 000 000,00

                  1 800 000 000,00


title: Απόφαση του Συμβουλίου, της 28ης Φεβρουαρίου 2012 , για το διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               13.3.2012

               EL

               Επίσημη Εφημερίδα της Ευρωπαϊκής Ένωσης

               C 74/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2012
   για το διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   2012/C 74/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη το διορισμό που υπέβαλε στο Συμβούλιο η Επιτροπή στην κατηγορία των οργανώσεων εργαζομένων,
   Εκτιμώντας ότι:

               (1)

               Με την απόφασή του της 14ης Σεπτεμβρίου 2009 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2009 έως 17 Σεπτεμβρίου 2012.

               (2)

               Μετά την παραίτηση της κας Luz Blanca COSIO ALMEIDA, χηρεύει θέση μέλους του Διοικητικού Συμβουλίου του προαναφερθέντος Κέντρου στην κατηγορία των οργανώσεων εργαζομένων,

         ΑΠΟΦΑΣΙΖΕΙ:
   Άρθρο μόνο
   Το ακόλουθο πρόσωπο διορίζεται μέλος του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, ήτοι έως τις 17 Σεπτεμβρίου 2012:

      ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΕΡΓΑΖΟΜΕΝΩΝ:

               ΙΣΠΑΝΙΑ

               κ. Fernando PUIG-SAMPER
               Confederal Secretary
               Υπεύθυνος για την επαγγελματική κατάρτιση στο CCOO

      Βρυξέλλες, 28 Φεβρουαρίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 39 της 13.2.1975, σ. 1.

      (2)  ΕΕ C 226 της 19.9.2009, σ. 2.


Avis juridique important

|

32000D0267

2000/267/ΕΚ, Ευρατόμ: Απόφαση του Συμβουλίου, της 30ής Μαρτίου 2000, για το διορισμό ενός μέλους από τη Γερμανία στην Οικονομική και Κοινωνική Επιτροπή

Επίσημη Εφημερίδα αριθ. L 085 της 06/04/2000 σ. 0023 - 0023

Απόφαση του Συμβουλίουτης 30ής Μαρτίου 2000για το διορισμό ενός μέλους από τη Γερμανία στην Οικονομική και Κοινωνική Επιτροπή(2000/267/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση του Συμβουλίου, της 15ης Σεπτεμβρίου 1998, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 1998 έως 20 Σεπτεμβρίου 2002(1),Εκτιμώντας ότι μετά την παραίτηση του κ. Wolfgang Warburg, η οποία γνωστοποιήθηκε στο Συμβούλιο στις 21 Οκτωβρίου 1999, έχει κενωθεί μια θέση μέλους στην προαναφερόμενη επιτροπή,Έχοντας υπόψη τις υποψηφιότητες που πρότεινε η γερμανική κυβέρνηση,Έχοντας λάβει τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνοΗ κα Ursula Derwein διορίζεται μέλος της Οικονομικής και Κοινωνικής Επιτροπής, σε αντικατάσταση του κ. Wolfgang Warburg και για το διάστημα της θητείας του που υπολείπεται, δηλαδή έως τις 20 Σεπτεμβρίου 2002.Βρυξέλλες, 30 Μαρτίου 2000.Για το ΣυμβούλιοΟ ΠρόεδροςJ. Sócrates(1) ΕΕ L 257 της 19.9.1998, σ. 37.


Avis juridique important

|

31994D0908

94/908/ΕΚ, ΕΚΑΧ, Ευρατόμ: Απόφαση του Συμβουλίου και της Επιτροπής της 19ης Δεκεμβρίου 1994 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου

Επίσημη Εφημερίδα αριθ. L 358 της 31/12/1994 σ. 0001 - 0001 Φινλανδική ειδική έκδοση: Κεφάλαιο 11 τόμος 39 σ. 0003  Σουηδική ειδική έκδοση: Κεφάλαιο 11 τόμος 39 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣτης  19ης Δεκεμβρίου 1994για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και  των κρατών μελών τους, αφενός, και της Βουλγαρίας, αφετέρου(94/908/ΕΚΑΧ, ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το  άρθρο 228 παράγραφος 2 δεύτερη φράση και παράγραφος 3 δεύτερο εδάφιο, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101  δεύτερο εδάφιο, Μετά από διαβούλευση με τη συμβουλευτική επιτροπή και την ομοφωνία του Συμβουλίου, Έχοντας υπόψη: τη σύμφωνη γνώμη του Ευρωπαϊκού Κοινοβουλίου (1), την έγκριση του Συμβουλίου που χορηγήθηκε δύναμει του άρθρου 101 της συνθήκης για την ίδρυση της  Ευρωπαϊκής Κοινότητας Ατομικής Ενέργειας, Εκτιμώντας: ότι είναι αναγκαία η σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των  κρατών μελών τους, αφενός, και της Βουλγαρίας, αφετέρου, που υπογράφηκε στις Βρυξέλλες, στις 8  Μαρτίου 1993, προκειμένου να επιτευχθούν οι στόχοι της Κοινότητας, οι οποίοι καθορίζονται ιδίως στα  άρθρα 2 και 3 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα 7 ότι η  συνθήκη δεν έχει προβλέψει όλες τις περιπτώσεις που καλύπτει η παρούσα απόφαση, ΑΠΟΦΑΣΙΖΟΥΝ: Άρθρο 1Η ευρωπαϊκη συμφωνία μεταξύ των Ευρωπαϊκών Κοινοτήτων και των κρατών  μελών τους, αφενός, και της Βουλγαρίας, αφετέρου, τα προσαρτημένα πρωτόκολλα, καθώς και οι  προσαρτημένες στην τελική πράξη ανταλλαγές επιστολών και δηλώσεις, εγκρίνονται εξ ονόματος, της  Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και της Ευρωπαϊκής Κοινότητας  Ατομικής Ενέργειας. Τα κείμενα της συμφωνίας, των προσαρτημένων πρωτοκόλλων και της τελικής πράξης επισυνάπτονται στην  παρούσα απόφαση. Άρθρο 21. Η θέση την οποία αφείλει να λάβει η Κοινότητα στα πλαίσια του συμβουλίου σύνδεσης  καθορίζεται από το Συμβούλιο, μετά από πρόταση της Επιτροπής ή, ενδεχομένως, από την Επιτροπή, κάθε  φορά σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας,  της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας. 2. Ο Πρόεδρος του Συμβουλίου προεδρεύει του συμβουλίου σύνδεσης, σύμφωνα με το άρθρο 106 της  ευρωπαϊκής συμφωνίας και παρουσιάζει τη θέση της Κοινότητας. Αντιπρόσωπος της Επιτροπής προεδρεύει  της επιτροπής σύνδεσης, σύμφωνα με τον εσωτερικό κανονισμό της, και παρουσιάζει τη θέση της  Κοινότητας. Άρθρο 3Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην  κοινοποίηση που προβλέπεται στο άρθρο 124 της ευρωπαϊκής συμφωνίας. Ο Πρόεδρος της Επιτροπής  προβαίνει στην ίδια κοινοποίηση εξ ονόματος της Ευρωπαϊκής Κοινότητας Άνθρακα και Χάλυβα και της  Ευρωπαϊκής Κοινότητας Ατομικής Ενέργειας. Βρυξέλλες, 19 Δεκεμβρίου 1994. Για το ΣυμβούλιοΟ ΠρόεδροςK. KINKELΓια την ΕπιτροπήΟ ΠρόεδροςJ. DELORS(1)  ΕΕ αριθ. C 315 της 22. 11. 1993, σ. 103.